
            MARTFŰ VÁROS JEGYZŐJÉTŐL

                       BESZÁMOLÓ

A gyermekjóléti és gyermekvédelmi feladatok 

2011. évi ellátásáról 

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszűntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a törvényben meghatározott hatósági intézkedések biztosítják. A gyermekvédelmi rendszer működtetése állami és önkormányzati feladat.

A gyermekek védelméről és a gyámügyi igazgatásról szóló többször módosított 1997. évi XXXI. törvény 94. §-a szerint a települési önkormányzat feladata a gyermekek védelme, helyi ellátó rendszerének kiépítése és működtetése, a területén lakó gyermekek ellátásának megszervezése.

A gyermekek védelmét ellátó helyi önkormányzatok, gyámhivatalok, bíróságok, rendőrség, ügyészség, pártfogó felügyelői szolgálat, más szervezetek és személyek a gyermek mindenek felett álló érdekét figyelembe véve, törvényben elismert jogait biztosítva járnak el. Ezen szervezetek és személyek tevékenységük során együttműködnek a családdal és elősegítik a gyermek családban történő nevelkedését. 

A gyermekek védelméről és a gyámügyi igazgatásról szóló többször módosított 1997. évi XXXI. törvény 96.§ (6) bekezdése alapján a helyi önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít a gyámhatóságokról, valamint a gyermekvédelmi és gyámügyi eljárásról szóló többször módosított 149/1997. (IX.10.) Kormányrendeletben meghatározott tartalmi követelmények figyelembevételével. 

Az értékelést meg kell küldeni a Jász-Nagykun-Szolnok Megyei Kormányhivatal Szociális és Gyámhivatalához, mely az iratanyag kézhezvételét követő 30 napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a megyei szociális és gyámhivatal javaslatait és állásfoglalásáról, intézkedéséről tájékoztatja a felettes szakmai szervet.

Martfű Város Önkormányzat Képviselő-testülete 2011. januárjában megtárgyalta és jóváhagyta a gyermekjóléti és gyermekvédelmi feladatok 2010. évi ellátásáról szóló beszámolót. 

A település demográfiai mutatói

Településünk demográfiai adatait az alábbi táblázat mutatja:    

	Korcsoport
	       férfi 
	       nő 
	         összesen

	  0-3 éves
	        80 fő                      
	       101 fő 
	        181 fő

	  4-6 éves
	        65 fő
	         71 fő
	        136 fő

	  7-14 éves
	      243 fő
	       218 fő 
	        461 fő

	15-18 éves
	      170 fő
	       153 fő
	        323 fő

	19-60 éves
	    2124 fő
	     2161 fő
	      4285 fő

	60-100 éves
	      597 fő 
	       915 fő 
	      1512 fő

	Összesen:
	    3279 fő
	     3619 fő
	      6898 fő


Martfű Város lakosainak száma – 2011. január 01-je állapot szerint - 6898 fő, ami az előző évhez képest – 6940 fő – csökkenést mutat. A 18 éven aluli népesség 1101 fő, míg közülük 778 fő a 14 éven aluli lakos.   

A 60 év feletti korcsoportban az állandó lakosok száma – 1512 fő - magasabb, mint a 18 év alatti – 1101 fő – korcsoportban. Városunkban is megfigyelhető az az országos tendencia, miszerint évről-évre csökken a születések száma.    

Az életkor alapján 2011-ben 4285 fő aktív lakosra 2613 fő inaktív lakos jut. Ez a szám önmagában azonban nem mutatja a tényleges helyzetet, mert a betegség miatt munkát vállalni nem tudók, munkanélküliek száma is befolyásolja a lakosság teljesítőképességét.

Martfű Város lakosai számának alakulását – 2009. év és 2011. év között – az alábbi táblázat mutatja. 

	Korcsoport
	       2009.
	        2010. 
	         2011.

	  0-3 éves
	      196 fő                      
	       179 fő 
	        181 fő

	  4-6 éves
	      149 fő
	       142 fő
	        136 fő

	  7-14 éves
	      515 fő
	       497 fő 
	        461 fő

	15-18 éves
	      370 fő
	       342 fő
	        323 fő

	19-60 éves
	    4259 fő
	     4299 fő
	      4285 fő

	60-100 éves
	    1544 fő 
	     1481 fő 
	      1512 fő

	Összesen:
	    7033 fő
	     6940 fő
	      6898 fő


A települési önkormányzat biztosítja a rendkívüli gyermekvédelmi támogatást, a személyes gondoskodást nyújtó alapellátások keretében a gyermekjóléti szolgáltatást, a gyermekek napközbeni ellátását, szervezi és közvetíti a máshol igénybe vehető ellátásokhoz való hozzájutást.

Pénzbeli és természetbeni ellátások a rendszeres gyermekvédelmi kedvezmény, kiegészítő gyermekvédelmi támogatás, rendkívüli gyermekvédelmi támogatás, gyermektartásdíj megelőlegezése és az otthonteremtési támogatás. A személyes gondoskodás keretébe tartozó gyermekjóléti alapellátások a gyermekjóléti szolgáltatás, a gyermekek napközbeni ellátása és a gyermekek átmeneti gondozása. 

A pénzbeli és természetbeni ellátások közül a rendszeres gyermekvédelmi kedvezmény, kiegészítő gyermekvédelmi támogatás és a rendkívüli gyermekvédelmi támogatás megállapításával kapcsolatos feladatokat, illetve a jegyzői hatáskörbe tartozó gyámhatósági feladatokat kapcsolt munkakörben, a Városi Polgármesteri Hivatal Hatósági Irodájának munkatársa Herczegné Horváth Eszter látja el, aki a Kecskeméti Óvónőképző Főiskolán szerzett felsőfokú óvónői képesítéssel rendelkezik.

Ugyancsak ezen iroda munkatársakét látja el a gyámhivatali tevékenység közül a kapcsolattartási és vagyoni ügyek megállapításával kapcsolatos feladatokat Törökné Szabó Ildikó, aki az Államigazgatási Főiskola igazgatás-szervezői szakán szerzett végzettséggel rendelkezik. Dr. Veres Éva gyámhivatal vezetőként az Államigazgatási Főiskolán szerzett igazgatás-szervezői szakképzettséggel, illetve a Pécsi Tudományegyetem Állam- és Jogtudományi Karán szerzett jogász végzettséggel látja el a kapcsolattartási ügyek kivételével a gyámhivatali tevékenységet.

A beszámolóm további része az önkormányzat által nyújtott pénzbeli és természetbeni ellátásokra vonatkozó megállapításokat tartalmazza.

Az önkormányzat által nyújtott pénzbeli, természetbeni

ellátások biztosítása

A gyermekek védelmének rendszerében a pénzbeli és természetbeni ellátások közül a rendszeres gyermekvédelmi kedvezmény, a kiegészítő gyermekvédelmi támogatás, és a rendkívüli gyermekvédelmi támogatás a gyermek családban történő nevelkedésének elősegítését, a veszélyeztetettségének megelőzését szolgálja azáltal, hogy a szociálisan hátrányos helyzetben levő családoknak támogatást nyújt.

A rendszeres gyermekvédelmi kedvezményre való jogosultság megállapításának célja, annak igazolása, hogy a gyermek szociális helyzete alapján jogosult 

· a gyermekétkeztetés normatív kedvezményének az igénybevételére, amely bölcsődések, óvodások, általános iskola 1-8. osztályosok esetében 100%-ot, a középiskola 9. osztályától pedig 50 %-os  kedvezményt jelent. 

· külön jogszabályban meghatározott kedvezmények - tankönyvtámogatás - igénybevételére, valamint 

· augusztus és november hónapban pénzbeli támogatásra, amelynek összege nem emelkedett az elmúlt évhez képest, továbbra is gyermekenként 5.800,- Ft, melynek finanszírozása 100%-ban az állami költségvetésből történik.

2011. évben a rendszeres gyermekvédelmi kedvezményhez kapcsolódó egyszeri támogatás az előző évek július havi kifizetése helyett augusztus hónapban került kifizetésre. Ez az iskolakezdés előtti kifizetés könnyítette a családok anyagi helyzetét. 

A kedvezményre az a gyermek jogosult, akinek a családjában az egy főre jutó jövedelem nem haladja meg a mindenkori öregségi nyugdíj legkisebb összegének a 130 %-át, ez 2011. évben 37.050,- Ft volt.

A gyermekét egyedül nevelő szülő, a tartósan beteg gyermek, illetve a nappali tanulmányokat folytató nagykorú esetén ez az összeghatár a mindenkori öregségi nyugdíj legkisebb összegének 140%-a. Ez az összeghatár 2011. évben 39.900,- Ft volt.

Az öregségi nyugdíjminimum az előző évekhez képest nem változott,  2011-ben is 28.500.- Ft volt, 2011-ben a nyugdíjminimum %-os meghatározása is változatlan maradt.

A jövedelem mellett a vagyoni helyzet vizsgálatát is előírja a jogszabály. A vagyonnyilatkozat alapján, ha a családban az egy főre jutó vagyon értéke külön-külön számítva meghaladja az öregségi nyugdíj mindenkori legkisebb összegének húszszorosát, - mely 2011-ben 570.000,- Ft volt -, vagy több vagyontárgy esetén együtt számítva az öregségi nyugdíj mindenkori legkisebb összegének a hetvenszeresét, - mely 2011-ben 1.995.000,- Ft volt -, nem jogosult a gyermek a kedvezményre. 

Az az ingatlan, amelyben a kérelmező családja él, nem tekinthető vagyonnak, valamint a mozgáskorlátozottságra, vagy tartós betegségre tekintettel fenntartott gépjármű sem.  

 2011-ben 190 esetben került megállapításra a rendszeres gyermekvédelmi kedvezményre való jogosultság. 17 esetben az eljárása már meglévő kedvezmény megszüntetésére irányult.  A megállapított jogosultság 252 gyermeket érintett, ebből  38  fő nagykorút. A nagykorú kérelmező saját jogon nyújtotta be a kérelmet. Abban az esetben amikor a nagykorúvá vált jogosult tanulói jogviszonya megszűnt a jogosultság megszűntetésre került, majd ha az egyéb feltételek fennálltak a tanulói vagy hallgatói jogviszony igazolásával ismételten megállapítható volt a jogosultság. Ilyen eljárást 6 esetben kellett alkalmazni.

A jogosultság bármely okból történő megszüntetésére a megszüntető határozat meghozatalát követő második hónap első napjától került sor. Ez a szabályozás is azt a célt szolgálja, hogy a rászorultság átmeneti megszűnésének ideje lerövidüljön. Például ha a jogosultság az érettségizett fiatal esetében megszűnik június végén melyet bejelent júliusban, a bejelentést követően a jogosultságot legtöbb esetben szeptember 1-jével kellett megszűntetni, amennyiben a hallgatói jogviszonyt még szeptemberben igazolni tudta attól a naptól újra jogosult volt a kedvezményre. 

Kiegészítő gyermekvédelmi támogatásra az a rendszeres gyermekvédelmi kedvezményben részesült gyermek gyámja jogosult, aki a gyermek tartására köteles, és nyugellátásban, vagy nyugdíjszerű szociális pénzellátásban részesül.

A kiegészítő gyermekvédelmi támogatás havi összege gyermekenként az öregségi nyugdíj mindenkori legkisebb összegének a 22%-a.

2011-ben településünkön nem volt kiegészítő gyermekvédelmi támogatást igénylő, mivel ez a támogatás csak nagyon szűk réteget érint.    

Rendkívüli gyermekvédelmi támogatásban részesíthető az a gyermek, fiatalkorú és fiatal felnőtt, akinek az eltartásáról gondozó család más módon nem tud gondoskodni, illetve ha a család létfenntartást veszélyeztető élethelyzetbe kerül. Ilyen például a krónikus hosszantartó betegség miatti jövedelem kiesés, nagyobb összegű váratlan vagy nem tervezhető kiadások, elemi kár, más támogatási formákból való kiszorulás, illetve egyéb különös méltánylást érdemlő esetek.

A rendkívüli gyermekvédelmi támogatás adható összegét a helyi rendelet alkalmanként és gyermekenként maximum a nyugdíjminimum 50%-ában határozta meg ez 14.250.-Ft-ot jelent. Ettől különös méltánylást érdemlő esetekben eltérhet a képviselő testület által átruházott hatáskörben döntő polgármester. 

A rendkívüli gyermekvédelmi támogatás pénzben és természetben is nyújtható. A természetben való támogatás leggyakrabban a gyermekintézményi étkezési díj átvállalása, kollégiumi térítési díj átvállalása, gyógyszerköltség támogatása, élelmiszer, ruhanemű. A természetbeni ellátás akkor kerül megállapításra, ha az ügy összes körülményeire tekintettel nem látszik biztosítottnak, hogy a pénzbeli ellátás a gyermek szükségleteinek a kielégítését szolgálja.

Természetbeni támogatásról dönthet a megállapító szerv a védelembe vett gyermekek estében is.

2011-ben 178 család részesült rendkívüli gyermekvédelmi támogatásban, összesen 227 esetben. A 178 család közül 30 család két esetben, 20 család pedig 4 esetben kapott támogatást. A rendkívüli gyermekvédelmi támogatás iránti kérelem indoka legtöbb esetben a gyermekek iskolakezdése miatti többletkiadások okozta anyagi helyzet, az alacsony jövedelem miatti megélhetési gondok, betegség miatti gyógyszerköltség, illetve a megnövekedett hiteltörlesztő részletek, lakásfenntartással kapcsolatos anyagi nehézségek.  A deviza alapú hiteltörlesztő részletek fizetése nagyon sok család létfenntartását veszélyezteti, egyre többen fordultak támogatásért az önkormányzathoz a hiteleik kifizetése miatti anyagi nehézségeik okán. 

Kérelem elutasításra három esetben  került sor, de az év során ezek a családok is kaptak támogatást amikor az élethelyzetük ezt   már jelentősebben indokolta.

A közoktatásról szóló 1993. évi LXXIX. törvény végrehajtásáról szóló 20/1997. (II.13.) Kormányrendelet 12/H. §-a szerint a rendszeres gyermekvédelmi kedvezményre való jogosultság megállapításáról szóló határozat meghozatalával és a védelembe vétel elrendelésével egyidejűleg tájékoztatni kell a szülőt azokról a kedvezményekről, juttatásokról, pályázati lehetőségekről, amelyek megilletik gyermekét, ha megfelel a halmozottan hátrányos helyzetű gyermekekre vonatkozó feltételeknek. 

A gyermek akkor minősül halmozottan hátrányos helyzetűnek, ha szülei – különélés esetén a törvényes képviseletét ellátó szülője -, legfeljebb az iskola 8. évfolyamán folytatott tanulmányait fejezték be sikeresen. A szülők által önkéntesen kitöltött adatlap alapján a jegyző megállapítja, hogy az önkormányzat illetékességi területén hány halmozottan hátrányos gyermek és tanuló él. Ezt az adatot a jegyző megküldi a Közoktatási Információs Rendszer felé, illetve a szülők nyilatkozatát nyilvántartja. A település jegyzője amennyiben ezt indokoltnak tartja, kezdeményezheti az iskolai körzethatárok módosítását és az integrációs illetve képesség kibontakoztató felkészítés megszervezését.

A beérkezett nyilatkozatok alapján 2011. december 31-ei állapot szerint Martfűn 14 halmozottan hátrányos gyermek, illetve tanuló él.         

Gyermekek napközbeni ellátásának normatív kedvezményei:
A gyermekek napközbeni ellátását biztosító intézményben csak az étkezésért állapítható meg térítési díj.

A személyes gondoskodást nyújtó gyermekjóléti alapellátás keretében biztosított gyermekek napközbeni ellátása személyi térítési díját a szülői felügyeletet gyakorló szülő, vagy más törvényes képviselő köteles az ellátást biztosító intézménynek megfizetni.

A gyermekvédelmi törvény a gyermekek napközbeni ellátásához normatív kedvezményeket állapít meg:

Kedvezményben részesülnek a nagycsaládban / három vagy több gyermeket nevelő családok / élő gyermekek, nekik az intézményi térítési díj 50%-át kell fizetniük. 50%-os kedvezményt biztosít a törvény a tartósan beteg és a fogyatékos gyermekeknek.

2011-ben a rendszeres gyermekvédelmi kedvezményre jogosult bölcsődés, óvodás, 1-8 osztályos gyermek 100% kedvezményben részesül, 8. osztálytól pedig a kedvezmény a térítési díj 50 %-a. A normatív kedvezmény csak egy jogcímen vehető igénybe.

A gyermekétkeztetést 2011-ben Martfű Város Önkormányzatának Településellátó Szervezete látta el. 2011 augusztusától a bölcsődei étkeztetést is átvette, a bölcsődében a konyha telephelyeként üzemelteti a bölcsődei gyermekétkeztetést biztosító konyhát.   2011-ben is megoldott volt a liszt érzékeny gyermekek intézményes étkeztetése.

2011. decemberi állapot szerint 659 bölcsődés, óvodás, étkező általános és középiskolás gyermek közül 348 részesül normatív kedvezményben.

A 29 Bölcsődei ellátott közül 1 nagycsaládban élő gyermek részesült 50 % kedvezményben 3 gyermek pedig rendszeres gyermekvédelmi kedvezményre való jogosultsága okán 100 %-os kedvezményben részesült.  

Az  óvodás gyermekek közül 50 %-os térítési díjkedvezményben részesült 9 tartósan beteg gyermek, közülük 2 lisztérzékeny, és 19 nagycsaládban élő.  48 gyermek étkezése volt ingyenes rendszeres gyermekvédelmi kedvezményre voltak jogosultságuk miatt. A 181 óvodás gyermek közül kedvezményben részesült 76 gyermek. 

Az általános iskolai étkező tanulók közül 50%-os térítési díjkedvezményre nagycsaládban élő, 25 tartósan beteg, ebből 6 lisztérzékeny.  146 rendszeres gyermekvédelmi kedvezményben részesülő vált jogosulttá az ingyenes volt az étkezésre. A 397 iskolai étkezésben részesült tanuló közül 236 tanuló volt jogosult díjkedvezményre. 

A középiskolai 31 fő kollégista közül 6 fő nagycsaládban élő, 3 fő tartósan beteg  tanuló, és 9 fő rendszeres gyermekvédelmi kedvezményre jogosult tanuló részesült 50%-os kedvezményben, A 21 menzán étkező  tanulók közül 6 nagycsaládos, 3 tartósan beteg, közülük 1 lisztérzékeny, és 5 rendszeres gyermekvédelmi kedvezményre való jogosult  tanuló 50 %-os térítési díjkedvezményt vehetett igénybe.

A következőkben beszámolóm a személyes gondoskodást nyújtó ellátások közül a Szolnoki Kistérség Többcélú Társulása Gyermekjóléti és Szociális Szolgáltató Központ vonatkozásában a gyermekjóléti szolgáltatói tevékenység, illetve a gyermekek napközbeni ellátásának bemutatását tartalmazza. 

Az önkormányzat által biztosított személyes gondoskodást

nyújtó ellátások

A hatályos jogszabályoknak megfelelően a gyermekjóléti szolgálat önálló szakmai egységként történő működése biztosított az intézményben.

A gyermekjóléti alapellátásnak hozzá kell járulnia a gyermek egészséges fejlődéséhez, jólétéhez, a családban történő nevelkedésének elősegítéséhez, a veszélyeztetettség megelőzéséhez és a már kialakult veszélyeztetettség megszüntetéséhez, valamint a gyermek családból történő kiemelésének megelőzéséhez. Ezt a szolgálat családgondozói személyes segítő kapcsolat keretében, a szociális munka módszereinek és eszközeinek felhasználásával valósítják meg.

A Gyermekjóléti Szolgálat elsősorban a gyermekek védelmét, egészséges testi, lelki fejlődésének elősegítését tartja legfontosabb feladatának, de nem hagyja figyelmen kívül az olyan társadalmi problémákat (iskolázatlanság, munkanélküliség, alkoholizmus, stb.), amelyek a családon keresztül hatnak a gyermekre.

 A családok, azon belül a gyermekek támogatását, segítését lehetővé teszik a pénzbeli ellátások,és az intézmény által biztosított szolgáltatások.

Pénzbeli ellátások

· rendszeres gyermekvédelmi kedvezmény

· rendkívüli gyermekvédelmi támogatás

· gyermektartásdíj megelőlegezése

· otthonteremtési támogatás 

Rendszeres gyermekvédelmi kedvezmény megigényléséhez rendszeresen nyújtottunk segítséget ügyintézéssel, személyes hatósági megkereséssel.

Rendkívüli gyermekvédelmi támogatás megigényléséhez az előző évhez képest még több esetben nyújtottunk segítséget. Amennyiben a felmerült probléma indokolttá tette segítettünk szakmai véleményalkotással a hozzájutásban.

Természetbeni ellátások

A települési önkormányzat helyi rendelete szerint:

·  ruházat vásárlásához, gyermekétkeztetés térítési díjának kifizetéséhez, kollégiumi térítési díj, élelmiszer, tanszer, gyógyszer vásárlásához, tüzelőhöz való hozzájutáshoz nyújtottunk segítséget.

Helyi szolgáltatásunk keretein belül:

·  használtruha, bútor, lakás-felszerelési eszközök, játékok juttatásával támogattuk a hozzánk fordulókat,

· élelmiszersegély EU program, ebben az évben két alkalommal került lebonyolításra,

· A Palánta Gyermek és Ifjúsági Misszió segítségével: ruházat, játék, élelmiszer, bébiételek, életvitelt segítő eszközök közvetítésére is sor került.

Személyes gondoskodást nyújtó ellátások

· gyermekjóléti szolgáltatás

A gyermekjóléti alapellátások célja a gyermekek családban történő nevelkedésének elősegítése, veszélyeztetettségének megelőzése és megszüntetése érdekében ellátások biztosítása.

A szolgáltatás magába foglalja:

· a gyermeki jogokról és a gyermek fejlődését biztosító támogatásokról való tájékoztatást, a támogatásokhoz való hozzájutás segítését,

· pszichológiai, nevelési, egészségügyi, mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezését

· szociális válsághelyzetben lévő várandós anya segítését,

· szabadidős program szervezését, hozzájutás segítését,

· hivatalos ügyekben való segítségnyújtást.

A gyermekjóléti szolgáltatásokat a városban élők hátrányos megkülönböztetés nélkül, térítésmentesen vehetik igénybe. A gondozási tevékenység során a szolgáltatás kliense a gyermek, a segítségnyújtás az ő igényeire, védelmére épül.

A település lakosságszáma: 6898 fő

A településen élő 18 éven aluliak száma: 1101 fő

A gyermekjóléti szolgálat személyi és tárgyi feltételei

A gyermekjóléti szolgáltatást 2011. évben 1 fő szociálpedagógus teljes munkaidőben, 0,5 fő szociális asszisztens osztott munkaidőben látta el. A tevékenység koordinálását, szakmai vezetését 1 fő szociális igazgatásszervező látta el, osztott munkakörben gondozási tevékenység mellett (mind a három térségi településen a gyermekjóléti szolgáltatás vonatkozásában). 

A technikai feltételek alapvetően megfelelőek, bár az irodai gépek állapota évről-évre romlik és pótlására, fejlesztésére ebben az évben sem volt lehetőség. Ebben az évben pályázati lehetőségek sem álltak rendelkezésünkre ilyen témában, várhatóan területi átcsoportosítással a 2012. évben lehetőség nyílik némi fejlesztésre.

Az intézmény helyiségeinek száma a megnövekedett feladatellátás – két szolgáltatás párhuzamos ellátása - következtében egyre gyakrabban nem elégséges, illetve a helyiségek elhelyezkedése, megközelítése nehezíti a szükségleteknek megfelelő, emeltebb színvonalú szakmai munka ellátását. Legnagyobb problémát a fogadóhelyiség, várakozó helyiség hiánya okozott, mivel az erre kialakított helyiségben is esetkezelés folyt. 

Az épület állaga folyamatosan romlik, szükséges a nyílászárók kicserélése. Fontos lenne a fűtés korszerűsítése és az épület elektromos vezetékeinek felújítása is. A 2011. évben pályázati finanszírozás nem tette lehetővé a munkálatok elvégzésére, ilyen jellegű forrást nem tudtunk igénybe venni.

A segítő tevékenység nagy szakmai felkészültséget igénylő munka, folyamatos fejlődést, megújulást kíván. Kiemelkedően fontos a családgondozók naprakész felkészültsége, az új módszerek megismerése, adaptálása. 

A szakmaiság fejlesztése tekintetében a gyermekjóléti területen dolgozók továbbképzési és szakvizsga rendszerével, illetve önállóan finanszírozott vállalásokkal valósulhat meg. 

Településünkön a családgondozók saját vállalásukkal, a szakmai iránti elkötelezettségből, a saját személyiségük fejlesztése és szakmai tevékenységük magasabb színvonalú ellátása érdekében alkalmanként még a költségek teljes körű felvállalásával törekedtek szakirányú képzésükre.

A jogszabályban előírt szupervízió lehetősége ebben az évben nem volt biztosított. Tevékenységünk során elengedhetetlen lenne a szakmai kontroll, a megerősítés és támogatás mellett, a személyiségünk karbantartása érdekében. A nehéz sorsú emberek támogatása, a pszichés problémákkal terhelt kliensek segítése erőt próbáló feladat. Mindenképp törekedni kell a szupervízió biztosításához szükséges forrás megteremtésére. Erre lehetőség a tárgyalt évben a továbbképzési rendszeren belül volt.

A gyermekjóléti szolgálat szakmai tevékenysége

Szolgálatunk a törvényi előírásokban leszabályozott feladat-meghatározások alapján működteti szolgáltatásait.

A gyermekjóléti szolgáltatások igénybe vétele önkéntesen vagy hatósági kötelezettséggel lehetséges. A gyermekjóléti alapellátás az önkéntességre épül, a védelembe vétel a hatóság elrendelésére, kirendelt családgondozó közreműködésével működik.

Az alapellátás, a védelembe vétel, az átmeneti nevelésbe vételhez kapcsoló tevékenység és az utógondozás alakulása:

	
	           2009.
	           2010.
	           2011.

	alapellátás
	            13 fő
	           17 fő
	           21 fő

	védelembe vétel
	              7 fő 
	             7 fő
	             2 fő

	nevelésbe vettekhez kapcsolódó gondozás
	              4 fő
	             5 fő 
	             6 fő

	utógondozás
	              1 fő
	             -
	             -  

	Összesen:
	            25 fő 
	           29 fő
	           29 fő  


Az ellátásban lévő gyermekek ellátási formák közötti mozgása folyamatos volt az év folyamán. A szakmai szabályoknak megfelelően fokozatosan vonulunk ki a család, gyermek életéből. A védelembe vétel megszűnését követően minden esetben alapellátásban gondozzuk tovább legalább fél évig a gyermeket, fiatalt. (A fenti táblázat nem a december 31-ei állapot szerinti adatot tartalmazza, hanem az év során gondozásban részt vettek számát ellátási formánként).

A szolgálat szolgáltatása körében 6 alkalommal, négy magzat esetében nyújtott segítséget válsághelyzetben lévő várandós anya számára, az esetleges veszélyeztetettség megelőzése érdekében.

A gyermekvédelmi szakellátás a családjukból kiemelt gyermekek és fiatalok gondozását, nevelését végzi. 2011. évben szakellátásba beutaló intézkedésre egy esetben sem került sor.

A gyermekjóléti szolgálat feladata az átmeneti nevelésbe vett gyermekek esetében a vérszerinti családnak való segítségnyújtás a gyermekek visszahelyezése érdekében. Ez életvezetési tanácsadást, ügyintézéshez való segítségadást, kapcsolattartáshoz való hozzásegítést, mentális gondozást jelent. Elsődleges célunk a kialakult rossz anyagi helyzet, szociális körülmény javítása, a megjelenő devianciák kezelése, esélyegyenlőség növelése.

Két új, átmeneti nevelésbe vett gyermek került illetékesség okán a rendszerünkbe a már két átmeneti nevelt gyermek mellé és két tartós nevelésbe vett kiskorú édesanyjának nyújtunk folyamatos anyagi, kapcsolattartási segítséget.

2011. évben összesen 6 gyermek, fiatal esetében nyújtottunk a vérszerinti szülőnek segítséget. 

Valamennyi gyermek esetében megállapodás szerinti családgondozással támogattuk a vérszerinti szülőket, nyújtottunk segítséget a kapcsolattartások és az időszakos kapcsolattartások lebonyolításához, javaslatokkal az éves felülvizsgálatok elkészítéséhez. 

Több esetben a hétvégi kapcsolattartáson a családgondozó személyes jelenlétével, segítő beszélgetéssel nyújtott segítséget a szülőnek. A kapcsolattartást és időszakos kapcsolattartások működését, megvalósulását segítettük környezettanulmány elkészítésével, a feltételek megteremtéséhez adott tanácsadással.

A nevelőszülőkkel elsősorban a nevelőszülői tanácsadón keresztül működik a kapcsolattartás, információ csere, szükség esetén a személyes telefonos kapcsolattartás is működik. Az elmúlt évben folyamatosan valósult meg telefonos együttműködés alkalmanként személyes találkozás is létrejött közös kezdeményezés hatására. Rendszeres volt az együttműködés a gyámokkal és a gyámi tanácsadókkal is.

A tapasztaltak alapján elmondható, hogy megfelelő, kölcsönös kapcsolat alakult ki a szakellátásban dolgozókkal, - legtöbbször gördülékeny, nem mindig vitamentes, de a gyermekek érdekében végzett információcsere – összességében jó szintű az együttműködés.

Az év folyamán a feltételek hiánya miatt kapcsolatügyeletet nem állt módunkban biztosítani

A gondozási tevékenység

A gondozásba vétel leggyakoribb oka a családon belüli deviáns magatartás, érzelmi veszélyeztetés, elhanyagolás, szülők pszichés megbetegedése, párkapcsolati krízis, gyermeknevelési probléma, a kiskorú részéről szabálysértés elkövetése (kiemelten a tankötelezettség elmulasztása), magatartászavar volt. 

Kiemelten jelentkezett az elsődleges problématípusoknál a gyermeknevelési, a magatartászavar és a család életviteléből adódó probléma. A családon belüli konfliktusok számának regisztrálása szerint az esetek száma nem növekszik, de egyre kevésbé toleránsak a szülők, ingerlékenyek, feszültségeiket kezelni nem tudók. Gyakorta jellemző problémakezelési mód a családokban, szülőknél a verbális agresszió, a gyermekek lelki bántalmazása. 

Az előző évhez hasonlóan továbbra sem volt jellemző, illetve nem volt ismert a szolgáltató, segítő tevékenységünk során a fizikai bántalmazás jelenléte. Közvetlenül a probléma-megjelenés, mint gondozásba vételi indok egyáltalán nem jelent meg az év folyamán. A gondozás során viszont találkozunk jelenlétére utaló jelekkel. A bántalmazás nehezen érhető tetten, ha nincsenek jól látható jelei, de még a látható nyomok mellett is ritkán bizonyítható, a bántalmazott részéről nem felvállalt.  Kezelése nagy körültekintést igényel, legtöbbször indirekt módon.

Továbbra is probléma volt az előző évhez hasonlóan az elhanyagoló szülői magatartás, a gyermekkel szembeni érdektelenség. Ez nem csak a rossz anyagi, szociális körülménnyel magyarázható, bár alapját képezi, hanem a megváltozott értékrenddel, a problémakezelés devianciájával, az egyén mentális, pszichés állapotával, a szülők szocializációs hiányosságaival, életvezetési problémáival. Egyaránt jelen van a lelki és a fizikai elhanyagolás. A statisztikai adatok szerint számuk minimálisan nőtt az elmúlt évben.

A tankötelezettség elmulasztásának oka sok esetben a még munkát vállalni tudó szülő tartós távollétében, a gyermekre való odafigyelés hiányában keresendő, a gyermekek feletti kontroll megvalósulása a gyakori távollét miatt szinte ellehetetlenített. A bizonytalan munkahely, az állandó feszültség felemészti a szülők erőtartalékait, nem marad kapacitásuk a gyermekkel való foglalkozásra. A leírtakkal nem felmenteni szeretném a szülőket a felelősség alól, csak szemléltetni a probléma összetettségét, hogy egy-egy tünet mögött mi minden bújik meg.

A tankötelezettség mulasztása egyre gyakoribb probléma. Az elmúlt évben 42 alkalommal jelzett oktatási intézmény igazolatlan tanórai mulasztásról szolgálatunk felé.

A szám nagysága közel sem fedi le a ténylegesen igazolatlanul hiányzók számát. Tudomásunk van magától a fiataltól, hogy van igazolatlan hiányzása, de az iskola valamilyen oknál fogva nem tesz eleget jelzési kötelezettségének.

A segítés folyamata során fontos kiindulópont a megfelelő probléma-meghatározás, a valódi okok megfogalmazása. A gondozásban való szerepvállalás, a szülői felelősség erősítése, a szülői kötelezettségek és feladatok tisztázása, a szülők meglévő erőforrásainak, kompetenciájának, képességeinek pozitív irányú megerősítése alapvetően meghatározza az eredményességet.

A tervezett segítő tevékenység meghatározott szakmai szabályok betartása mellett nagy szakmai odafigyelést, komoly felelősségvállalást jelent a családgondozók számára.

Gondozási-nevelési terv elkészítésével meghatározzák a célt, a feladatokat (a kapcsolódó intézmények számára is), folyamatosan kontrollálják azok teljesülését, értékelnek.

A gondozás során fontos a rendszeres kapcsolattartás, ami gyakran a család otthona.

A családlátogatások száma: 129  alkalom volt.

Az elmúlt évben 356 alkalommal jelent meg ügyfél a szolgálatnál, számuk valamelyes emelkedett az előző évhez képest. A családlátogatás megvalósulása nehezebb feladat. Szükséges úgy alakítani a látogatást, hogy a szülő is és a gyermek is otthon legyen. Ez a váltott műszakban dolgozó szülők esetében igen nehéz.

A szolgáltatásaink sokrétűek. Az elsődleges probléma típusa szerint a besorolási kategóriák szerint a szolgálatnál megjelentek számának alakulása a következő volt:

	
	2010.
	2011.

	Anyagi
	           73 alkalom
	 52 alkalom

	Gyermeknevelési
	         140 alkalom        
	124 alkalom

	Magatartás-teljesítményzavar
	           95 alkalom 
	130 alkalom

	Családi konfliktus
	           34 alkalom
	 12 alkalom

	Szülők vagy család életvitele
	           82 alkalom
	146 alkalom

	Családon belüli bántalmazás
	     0 alkalom
	  0 alkalom


	Szülői elhanyagolás
	   16 alkalom
	13 alkalom

	Gyermekintézménybe beilleszkedési nehézség
	    4 alkalom
	 8 alkalom

	Összesen:
	444 alkalom
	      485 alkalom


A szakmai munkánk során egyértelműen megfogalmazásra került több probléma kezelésének nehézsége. Az előző évekhez hasonlóan továbbra is megjelenik a szabálysértés körén belül a tankötelezettség megszegése, az igazolatlan hiányzások megjelenése. A tankötelezettségi problémához kapcsolódó, a fenti összehasonlításból is látható, hogy nagymértékben nő a magatartás- és teljesítményzavar, az életvezetési problémák száma. 

A tankötelezettség korhatárának kiterjesztése magával vonta a motiválatlan, jövőkép nélküli fiatalok közül azok számának növekedését, akik nem tudnak, vagy nem akarnak megmaradni az oktatás rendszerében. A probléma kezelésére a gyermekvédelmi rendszer továbbra sem rendelkezik megfelelő feltételekkel. A háttérintézmények hiánya,

nehezíti a probléma kezelését, megnyugtató megoldását. Várhatóan a motiválatlan, nagymértékben mulasztó fiatalok számára az oktatási rendszerből való kikerülés adott lesz az elkövetkező jogi szabályozás hatására, ami majd várhatóan más jellegű problémákat fog generálni

A megjelenő jogszabályi változásokkal szemben feltételezhetően az az elvárás, hogy a kötelező intézkedések hatására csökkenjen a tankötelezettség teljesítését megszegő fiatalok száma. Nevezetesen az új szabályozás a tanuló 50 órát meghaladó igazolatlan mulasztása esetén lép hatályba, miszerint a gyermek védelembe vétele kötelező hatósági intézkedéssé lép elő és az iskoláztatási támogatás felfüggesztésre kerül. A támogatás felhasználásáról a kijelölt eseti gondnok gondoskodik.

A múlt évben egy esetben jelent meg a szolgálatunknál ez a probléma (nem úgy, mint az intézményünk másik két településénél, ahol több eljárás is folyamatban van, illetve elrendelték az iskoláztatási támogatás felfüggesztését és felhasználását, már általános iskolai tanulóval szemben is). Martfűn elmondható, hogy a nagyszámú igazolatlan mulasztás mellett, azért jellemző, hogy a fiatalok nem magas igazolatlan óraszámmal hiányoznak. A legtöbb esetben alapellátásba vétellel, illetve figyelmeztetéssel elégséges volt eljárni, hatósági intézkedésre nem került sor.

Az új szabályozás újabb feladatot jelentet a gyermekjóléti szolgálat számára is, a családgondozó feladatköre kibővült az eseti gondnoki feladatok ellátásával (a pénzfelhasználás megtervezése, a pénz felhasználása és annak elszámolása) Az új szabályozással megnövekedett az intézményi adminisztráció, ami eddig is igen nagy mértékű volt a szolgáltatás biztosítása során.

A feladatellátás során alkalmazott módszerek (szolgáltató típusok) alapján a forgalom alakulása:
	
	2010.
	2011.

	Segítő beszélgetés
	         188 alkalom
	312 alkalom

	Ügyintézés
	           81 alkalom        
	123 alkalom

	Információ nyújtása
	           28 alkalom 
	194 alkalom

	Tanácsadás
	           40 alkalom
	 70 alkalom

	Szolgáltatás közvetítése
	             1 alkalom
	   4 alkalom

	Egyéb (esetkonf.,családlát.)
	   152 alkalom
	131 alkalom

	Összesen:
	   490 alkalom
	        834 alkalom


Az esetkezelés jellegét elemezve megállapítható, hogy egyre gyakrabban alkalmazott módszer, azaz szükségszerű a segítő beszélgetés. Ez a módszer segíti a probléma felismerését, megértését és magába foglalja a mentális gondozást, a nehéz helyzetek feldolgozását is.

Az ügyintézések bürokratikus rendszerében való eligazodás sok kliens számára nehézkes.  A boldogulás elősegítése, a tájékozottság érdekében rendszeres az esetkezelések során az információk nyújtása. Egyre gyakoribb probléma az önálló érdekérvényesítés, képviselet hiánya, az alacsony önértékelés. Igyekszünk adekvát információkkal segíteni az eligazodást és a lehetőségek megismerését.

A pártfogó felügyelettel való együttműködés folyamatos volt az elmúlt évben. Kapcsolattartásunk a közös esetekben jelentkezett. A megjelenő fiatalok segítéséhez kölcsönösen információt cseréltünk. Előfordult, hogy egy-egy esetben segítséget kértünk a pártfogótól az esetek, a felmerült probléma tisztázása érdekében, illetve véleményét meghallgatva készítettük el a gondozási-nevelési tervet.

Egy esetben indult gondozottakkal szemben büntetőeljárás, és egy esetben rendeltek el pártfogó felügyeletet.
Szabálysértési eljárás lefolytatására nem került sor gondozásban lévő klienssel szemben. 

A gondozási és szolgáltatási tevékenység mellett szervezési feladatokat is ellát szolgálatunk.

A szervezési feladatkör magába foglalja a jelzőrendszer koordinálását, preventív célú programok szervezését, illetve azokhoz való csatlakozást.

A gyermekvédelmi rendszer működésének alapelvei közé tartozik az együttműködés és kommunikáció, amennyiben ez nem valósul meg, akkor a rendszer működése lehetetlenné válik. Szükséges továbbá az ellátórendszerhez kapcsolódó, tartozó szakemberek és intézmények ismerete, a kapcsolatépítés, az együttműködés formáinak kialakítása.

A helyi szinten működő jelzőrendszer: a védőnői szolgálat, házi gyermekorvosok, háziorvosok, nevelési-oktatási intézmények, rendőrség, civil szervezetek és a közvetlen lakókörnyezet. Szerepük fontos, elengedhetetlen a gyermekjóléti szolgálaton belüli esetek kezeléséhez, a hátrányos és veszélyeztetett gyermekek felkutatásához, a problémák hatékony megoldásához.

Az együttműködés megvalósulásának formái a következők voltak:

· esetmegbeszélések

· szakmaközi konferenciák

· esetkonferencia

· éves tanácskozás

· közös rendezvények, képzés

Segítik a gyermekvédelmi tevékenységet, közreműködésükkel eredményes és teljesebb körű az információk eljuttatása a családok számára.

A jelzőrendszer hatékonysága, nagyban befolyásolja a problémák kezelésének hatékonyságát, jelzéseik segítik a helyi szintű gyermekvédelmi háló minél teljesebb kialakulását.

Az elmúlt évben a hivatalos jelzések számának alakulása:

	
	2010.
	2011.

	Gyermekorvos
	-
	csak szóbeli

	Óvoda
	1
	-

	Rendőrség
	4
	-

	Közoktatási intézmény
	17
	42

	Védőnői szolgálat
	-
	2

	Kórház
	-
	4

	Környezet
	1
	-

	Gyámhatóság
	11
	2

	Pártfogó felügyelői szolg.
	-
	1

	Ügyészség
	-
	1

	Szociális intézmény
	2
	-

	Átmeneti gondozást biztosítók
	-
	1

	Összesen:
	 36
	53


A jelzőrendszer jelzéseinek száma a tavalyi évhez képest jelentősen nőtt, oka elsősorban a tankötelezettségi probléma.

A jelzések alapján a családgondozók preventív tevékenysége, eseti esetkezelése 20 gyermek esetében jelent meg. (Az eseti esetkezelés olyan segítési tevékenység, amit a családgondozók a gondozásba vétel mellőzésével végeznek.) 

Az előző évhez hasonlóan továbbra is jellemző volt a környező településen működő oktatási intézmények kései jelzése, jelzésének elmaradása a tankötelezettségi mulasztás esetén.

Ennek érdekében kezdeményeztük a környező települések középfokú oktatási intézményei számára mikrotérségi szakmaközi megbeszélés megtartását. Szinte a teljes érdektelenség mutatkozott. Meglátásunk szerint a legtöbb középiskola a napi saját feladatellátásuk mellett szinte teherként élik meg a jelzőrendszeri szerepet, a jogszabályok által szabott kötelezettséget és a kapcsolódó adminisztrációt. 

Ebben az évben hosszú idő után először a rendőrség részéről nem kaptunk jelzést. Az oka számunkra nem ismert. A fiatalkorúak által elkövetett bűnesetek megítélésében bekövetkezhetett változás, illetve ennek általunk ismert iránya alapján ellenkező tendenciára számítottunk és készültünk fel.

2011-ben 8 alkalommal tartottunk szakmaközi konferenciát a jelzőrendszeri intézményekkel. Esetkonferenciára 3 alkalommal került sor. A jelzőrendszer tagjaival 34 alkalommal tartottunk esetmegbeszélést a családgondozók.

A szolgáltatási feladatokon túl hatósági tevékenységekhez kapcsolódó feladataink is vannak. Feladatellátásunk szorosan kapcsolódik a jegyzői gyámhatóság és gyámhivatal munkájához. Az együttműködésünk eredményes, jó, szinte napi jellegű. Ennek megtartása érdekében törekszünk több fórumot létrehozni.

2011-ben védelembe vételi tárgyaláson 5 alkalommal, védelembe vétel felülvizsgálatának tárgyalásán 2 alkalommal vettek részt a családgondozók. Az iskoláztatási támogatás felfüggesztésének felülvizsgálatára negyedévenként került sor, melyet a gyámhatósággal folytatott konzultáció előzött meg minden alkalommal.

A polgármesteri hivatal irodáival a szolgálat kapcsolata jó és folyamatos, kölcsönösen segítjük egymás munkáját. Az elmúlt évben helyet és fogadóórát biztosítottunk a gyermekjogi képviselő számára. Segítségét a településen élők egyetlen esetben sem vették igénybe. 

Egyeztetés alapján minden hónapban biztosítottunk helyet fogadóórára a pártfogó felügyelő számára.

Civil kapcsolatok, drogprevenció, bűnmegelőzés, szabadidős tevékenységek: 

Rendszeres a kapcsolat a városban működő civil szervezetekkel, támogatjuk egymás tevékenységét. 

A gondozási tevékenység során az intézményekben működő szabadidős tevékenységekről tájékoztatást nyújtottunk, segítettük információkkal a klubokhoz, szakkörökhöz való hozzájutást. Elsősorban közvetítő szerepünk valósult meg ezen a területen.

A gyermekjóléti szolgálat összefogva az érintett jelzőrendszeri tagokkal elkészítette a bűnmegelőzési, drogprevenciós programtervét.  A helyi oktatási intézmények saját keretein belül is fontosnak tartják a tájékoztatási és a megelőző tevékenységet. Elképzeléseink összhangban vannak. A programterv szerinti feladatok megvalósítása folyamatos, a szolgálat elsősorban koordinátori, tájékoztató szerepet vállalt fel. Az oktatási intézmények által szervezett megelőző tevékenységének értékelését a szakmaközi megbeszélések alkalmával valósítottuk meg. 

Ifjúsági őrjárat

A gyermekjóléti szolgálat kezdeményezésével, a rendőrség és a polgárőrség támogató és aktív részvételével 2011-ben is megszerveztük az ifjúsági őrjáratot. Bekapcsolódott szinte valamennyi településen működő intézmény.

Több vendéglátó egységet és különböző közterületi helyet kerestünk fel (több alkalommal) a késő éjszakai órákban, hogy képet kapjunk a településen élő vagy itt szórakozó fiatalokról. 

Az őrjárat a rendőrség saját hatáskörében megtett intézkedésével zárult.  Tapasztalatunk alapján elmondható, hogy egyre fiatalabb életkorban és igen késői órákban szórakoznak a fiatalok alkohol fogyasztása mellett a szórakozóhelyeken. Az őrjárat hatékonysága nem volt túl nagymértékű. Rengeteg az akadályozó tényező. Többek között érthető módon a vendéglátó egységek működtetői nem partnereink, másrészt a fiatalok receptorai igen kifinomultak, azonnal terjedt az információ, ami megakadályozta a problémafeltárást. A fiatalok különböző technikákkal rendelkeznek a probléma elkerülése érdekében. Másrészt eszköztelenek vagyunk, a szankció gyakorlása igen korlátozott. A probléma orvoslása érdekében állandó jelenlét és megfelelő apparátus lenne szükséges.

A helyi művelődési központ havi programjairól nyilvántartást vezetünk. Színvonalas programjaikra rendszeresen irányítunk fiatalokat, szülőket.

Szabadidős tevékenységek

A 2011. évben szolgálatunk igyekezett szem előtt tartani a hátrányos helyzetű gyerekek szabadidős tevékenységhez való hozzáférését, illetve meghatározó élményhez való hozzájutásuk elősegítését. A nyár folyamán tábort szerveztünk számukra a szolnoki Tiszaigetbe. Teljes ellátást és élvezetes programokat biztosítottunk térítésmentesen a gyermekek számára. A mikrotérség mindhárom településéről 4-4 gyermek táboroztatására nyílt lehetőség. Belsőséges, családias légkör alakult ki, ahol a gyerekek megnyílhattak és nyíltan beszélhettek olyan dolgokról is, amire a klasszikus családgondozás során nincs lehetőség. 

A táboroztatás mellett játszóházat is szerveztünk Őszi mulatság címmel, ahol szintén mindhárom település delegálhatott hátrányos helyzetű, elsősorban a szolgáltatásunkban gondozott gyermeket. Vidám vetélkedő, ügyességi játékok tarkították a rendezvényt és egy bográcsos uzsonnával zárult. Fontos értékeket képviselt. Többek között a közösségépítést valamint a kapcsolatteremtési képesség fejlesztését.

Családtámogatási programok

A tavalyi évben, az előző évekhez hasonlóan a Magyar Ökumenikus Segélyszervezet segítő megkeresésére ismét csatlakoztunk az EU-s élelmiszer segély-programhoz. 2011-ben két alkalommal (tavasz - ősz) volt lehetőség megszervezni családokat támogató programunkat. A gyermekes családok és egyedül élők szociális helyzete alapján tavasszal 142, ősszel 280 családnak biztosítottunk élelmiszercsomagot. 

A támogatás körébe igyekszünk minél több családot bevonni, a rászorultak felkutatásához információikkal segítséget nyújtottak a civil szervezetek, a település intézményei és a polgármesteri hivatal is.

A Palánta Gyermek és Ifjúsági Misszió helyi képviselőjével kialakult jó személyes kapcsolat révén és szolgálatunk közreműködésével sikeresen tudtunk támogatni több családot adományokkal: ruházattal, élelmiszerekkel (több esetben bébiételekkel) valamennyi korosztályra gondolva.

Az elmúlt év értékelésekor elmondható, hogy szolgálatunk sokirányú, egyre bővülő tevékenységet végez. A családgondozók munkájukat kellő önállósággal, megfelelő szakértelemmel, nagy hivatástudattal végzik.

A gyermekek napközbeni ellátásának biztosítása,

ezen ellátások igénybevétele

A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését kell megszervezni azon gyermekek számára, akiknek szülei nevelői, gondozói munkavégzésük, betegségük vagy egyéb ok miatt napközbeni ellátásukról nem tudnak gondoskodni. 

A gyermekvédelmi törvény alapján a gyermekek napközbeni ellátása megszervezhető bölcsődében, hetes bölcsődében, családi napköziben, valamint a közoktatásról szóló törvény hatálya alá tartozó óvodában, iskolai napköziben. A gyermekek napközbeni ellátását biztosító intézményünk a Városi Óvoda és Bölcsőde, és a Damjanich János Általános Iskola, Gimnázium, Szakképző Iskola és Kollégium. 

Játékvár Óvoda és Bölcsőde 

A Játékvár Óvoda és Bölcsőde önálló jogi személy, részben önálló gazdálkodói jogkörrel rendelkezik. Az intézmény többcélú – oktatási és szociális feladatot lát el.

Az intézmény szerkezeti felépítése:

Székhely óvoda:
Munkácsy úti Óvoda Martfű, Munkácsy út 79.
75 fh

Tagintézményei:

Óvodák:
Kossuth úti Óvoda Martfű, Kossuth út 22-24.
75 fh




Május 1 úti Óvoda Martfű, Május 1 út 19.

50 fh




Mezőhéki Óvoda Mezőhék, Mártírok út 9/b.
20 fh.

         


(közoktatási, óvodai feladat-ellátási megállapodás alapján)

Bölcsőde:
Bölcsőde Martfű, Ságvári út 4/a


34 fh




(Ellátási területe: Martfű város közigazgatási területe

 Feladat-ellátási megállapodás alapján Mezőhék, Kengyel, 

 Rákócziújfalu)     

Bölcsőde:

Nem bölcsődei céllal épült, átépítése óta bölcsődei funkciót tölt be. (1996.)

Működési engedélyének száma: 03-139-8/2011. 

Jogerőre emelkedés: 2011.10.22.

Gyermek létszámadatok:

3 bölcsődei csoport: 34 férőhely

A bölcsőde ugyan nem közoktatási intézmény, de a gyermekek veszélyeztetettségének észlelésénél elsődleges intézmény, így gyermekvédelmi szempontból azok vonatkoznak rá, mint az óvodára.

	
	2010/2011. nevelési év
	2011/2012.nevelési év

	Bölcsődei összlétszám
	30 fő
	32 fő

	Napi benntartózkodás átlagban
	  2011-ben 22,2 fő (tényleges 
	évi 222 nap)

	Napi benntartózkodás átlagban
	  2011-ben 19,6 fő (számított 
	évi 251 nap)

	Nagycsaládosok száma
	1 fő
	3 fő

	Ingyen étkezők – RGYK.
	8 fő
	5 fő

	Tartós beteg
	1 fő
	1 fő

	Hátrányos helyzetű gyermek
	8 fő
	5 fő

	Halmozottan hátrányos gyermek
	-
	-

	Veszélyeztetett gyermek
	-
	-

	Családba kihelyezett gyermek
	-
	1 fő


Felnőtt létszámadatok:

Bölcsődevezető: 


1 fő

Gondozónők száma:


6 fő

Technikai személyzet száma:

1 fő + 3 fő     –1 fő szakács ( TESZ )








1 fő takarító/mosónő ( TESZ )

              





1 fő ügyvitelt ellátó 

1 fő konyhai kisegítő ( TESZ )


Tárgyi feltételek:

· Három egység került kialakításra az épületben. Egy különálló csoport és egy pavilon. A pavilon - rendszerű kialakításban – két összenyitható csoportban folyik a nevelőmunka.

· A bútorzat – a gyermekek életkorának megfelelő, részben új, de részben cserére szorul.

· A játékok – szülői segítséggel alap szinten biztosítottak, az udvari játékok cseréje sürgetően szükségessé vált.

· Főzőkonyha –  a TESZ üzemelteti. A kiszállított nyersanyagból saját főzőkonyhánkon kerül elkészítésre a gyermekek számára az étel.
Szakmai feladatok:

A bölcsőde elfogadott szakmai program alapján végzi a munkáját.

A bölcsőde feladata:

A bölcsőde a gyermekek napközbeni ellátását biztosító, gyermekjóléti alapellátás.

Feladata a 3 éven aluli gyermekek nevelése, gondozása, harmonikus testi, szellemi fejlődésének elősegítése az életkori és egyéni sajátosságok figyelembevételével.

Célja: a családban nevelkedő gyermekek nappali felügyelete, nevelése, gondozása, napközbeni ellátás keretében.

Az intézmény szakmailag preferált céljai:

I. A bölcsődés korú gyermekek fejlődésének elősegítése

1. Egészséges testi fejlődés elősegítése

2. Érzelmi fejlődés és szocializáció segítése

3. A megismerési folyamatok fejlődésének segítése

II. A bölcsődei élet megszervezése

1. Rendszeres kapcsolattartás a szülőkkel

2. Családlátogatás a gyermekek bölcsődébe kerülése előtt

3. Beszoktatás. Lehetőség szerint két hetes anyás beszoktatás.

4. „Saját” gondozónő-rendszer működtetése.

5. Napirend megszervezése a gyerekek életkorának, egyéni sajátosságainak és az évszakoknak megfelelően.

III. A bölcsődei nevelés-gondozás főbb helyzetei

1. Gondozási műveletek (étkezés, etetés, öltözködés, öltöztetés stb.)

2. Játék tevékenység főbb helyzeteinek biztosítása (hely, idő, tárgyi feltételek).

Óvodák:

Óvodáink sajátos feladata a gyermekvédelem

A gyermekek sorsával való törődés természetes része nevelőmunkánknak. Nevelőtestületünk tagjai figyelemmel kísérik óvodásaink családi körülményeit, s a gondokon a gyermekvédelmi felelősökkel együtt szakemberek bevonásával igyekeznek segíteni.

Az óvodáinkba járó hátrányos helyzetű gyermekek száma az előző évhez képest csökkent, amely elsősorban a gyermeklétszám csökkenéssel hozható összefüggésbe, nem az anyagi körülmények javulásával. A hátrányos helyzet főleg az anyagi okokból adódik, amely kiegészül a rossz lakásviszonyok, megromlott családi kapcsolatok, nevelési hiányosságok miatti hátrányos helyzettel. Számon tartjuk a három - vagy többgyermekes családokban élő gyermekeket, valamint az elvált, vagy gyermekét egyedül nevelő szülők gyermekeit és az egészségügyi okok miatt hátrányban lévő gyermekeket. Együttműködünk a Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelyével, a Gyámügyi Hivatallal, az Önkormányzat Művelődési és Szociális Irodájával, mezőhéki tagintézményünknél pedig a Berettyó – Körös Többcélú Társulás Szociális Szolgáltató Központ Családsegítő és Gyermekjóléti Szolgálattal.

Intézményünkben hátrányosnak és veszélyeztetettnek tekintjük azt a gyermeket, akinek a családjában az alábbiak figyelhetők meg:

A közoktatási törvény 121. §-a alapján „hátrányos helyzetű gyermek, tanuló az, akit családi körülményei, szociális helyzete miatt rendszeres gyermekvédelmi kedvezményre való jogosultságát a jegyző megállapította. E csoporton belül halmozottan hátrányos helyzetű az a gyermek, az a tanuló, akinek a törvényes felügyeletét ellátó szülője - a gyermekek védelméről és a gyámügyi igazgatásról szóló törvényben szabályozott eljárásban tett önkéntes nyilatkozata szerint - óvodás gyermek esetén a gyermek három éves korában, tanuló esetében a tankötelezettség beállásának időpontjában legfeljebb az iskola nyolcadik évfolyamán folytatott tanulmányait fejezte be sikeresen; halmozottan hátrányos helyzetű az a gyermek, az a tanuló is, akit tartós nevelésbe vettek.”
· Hátrányos helyzetű az, akinek családi körülményei, szociális helyzete az átlagos társadalmi környezethez viszonyítva rosszabb, illetve aki után rendszeres gyermekvédelmi támogatást folyósítanak.

· Veszélyeztetett helyzetű az, akinek testi, értelmi, érzelmi vagy erkölcsi fejlődése gátolt, akadályozott, valamint akit a jegyző védelembe vett.

Alapelvünk
· Az egyéni bánásmód, a tapintatos személyes kapcsolattartás.

· A gyermekvédelmi munka fő feladata a prevenció, a segítségnyújtás. Ez a feladat minden óvónő feladatkörébe beletartozik.

· Óvodáinkban gyermekvédelmi felelősök koordinálják a gyermekvédelmi munkát. Munkájukat segíti a védőnő a gyermekorvos, valamint a Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelyének munkatársai. 
Céljaink:

· A hátrányos és veszélyeztetett gyermekek három éves kortól történő óvodáztatása és rendszeres, egész napos óvodai ellátás biztosítása.

· Olyan bensőséges, a szülők és a gyermekek tiszteletére épülő kapcsolat megteremtése, amely lehetővé teszi a problémák szégyenkezés nélküli, nyílt feltárását és a felmerült okok megszüntetésére irányuló tevékenységeket.

· Feltárni mindazon körülményeket, amelyek a gyermekek fejlődését hátrányosan befolyásolják, veszélyeztetik.

Feladataink:

· Segítségnyújtás a hátrányok enyhítésére.

· A családi nevelés hibáiból, hiányából eredő hátrányok enyhítése az óvodai nevelés keretein belül.

· A szülők gyermekük nevelése iránt tanúsított felelősségének erősítése. 

· A szülőkkel való kapcsolatfelvétel, együttműködésre ösztönzés.

· A prevenció, a segítségnyújtás, a megértés, a támaszadás.

· Az új óvodások befogadásának és beilleszkedésének segítése

· A rendszeres óvodalátogatást figyelemmel kísérjük

· Szoros kapcsolat fenntartása a Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelyével, a Gyámügyi Hivatallal, gyermekorvosokkal, védőnőkkel, az iskolai gyermekvédelmi felelősökkel.

· Szakemberek segítségének igénybevétele a problémák megoldására.

· A családok szociális és anyagi helyzetének megfelelően tájékoztatás a támogatásokhoz való hozzájutás lehetőségeiről.

· Továbbképzéseken részt veszünk

Intézményünkben tagóvodánként gyermekvédelmi felelősök fogják össze a gyermekvédelmi tevékenységet. Mindhárman végeztek gyermekvédelmi tanfolyamot. A gyermekek védelméről és a gyámügyi igazgatásról szóló törvény kiemeli az oktatási intézmények gyermek-védelmi feladatait, kapcsolatrendszerét.

Céljaink elérése érdekébe feladataink a következők:

A megelőzés feladatai:

· A gyermeki-szülői jogok megismertetése és érvényesítése az óvodában.

· Rendszeres kapcsolattartás a gyermek szüleivel.

· Biztonságos, egészséges óvodai környezet megteremtése.

· Együttműködés a gyermekvédelemben partnereinkkel.

· Egészségügyi szűrővizsgálatok biztosítása ( pl. ortopédiai szűrés, lisztérzékenységi szűrés iskolába lépés előtt )

· A feltárás feladatai:

· A veszélyeztetettség, hátrányos helyzet tüneteinek felismerése, problémák feljegyzése.

· A tünetek okainak megkeresése.

A megszüntetés feladatai:

· Induló hátrányok csökkentése egészségvédő, mentálhigiénés programok szervezése.

· Szülők segítése a szülői szerep eredményesebb betöltéséhez.

· A gyermek szociális helyzetének lehetőség szerinti javítása

· Segítő szakemberek igénybevétele a problémák típusának megfelelően.

· Együttműködés konkrét esetekben a segítőkkel, jelzőrendszer működtetése.

Gyermekvédelem hatékonyságát segítő tevékenységek:

· Szülők részére fórum, előadások szervezése.

· Szülőkkel való kapcsolattartás egyéni helyzetnek megfelelő formában.

· Kapcsolattartás gyermekvédelmi partnereinkkel.

· Személyiségfejlesztő tréning az óvoda alkalmazottainak.

· Logopédiai ellátás. (kistérségi feladatellátás keretében)

· Nevelési tanácsadás, iskolaérettségi vizsgálat. (kistérségi feladatellátás keretében)

· Egyéni fejlettségi lapon egyénre szóló tervezés.

· Fejlesztési lapok vezetése.

Gyermekvédelmi felelősök feladatai:

- Felderítő, megelőző munka. Már beiratkozás előtt a gyermekvédelmi felelősök felveszik a kapcsolatot a védőnőkkel, tájékozódnak a gyermekek helyzetéről, feltárják a problémás eseteket. Szükség esetén az óvodába bekerülés előtt az óvónőkkel együtt meglátogatják a családot. Segítséget adnak a szülőknek, hogy milyen támogatásra számíthatnak. A már óvodában lévő gyermekek megváltozott körülményeiről az óvónők tájékoztatják a gyermekvédelmi felelősöket és közösen döntenek, hogy milyen segítséget tudnak ajánlani a családnak. A megtett javaslatok után a gyermekvédelmi felelős figyelemmel kíséri, hogy a segítség elérte-e célját.

- Nyilvántartás vezetése a veszélyeztetett és hátrányos helyzetű gyermekekről, egyeztetés a Gyámhivatallal, valamint a Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelyével. A nyilvántartásba kerülnek be a tett intézkedések, illetve a hivatal előadóival egyeztetve a kapott támogatások, segítési formák.

- Támogatások indítványozása, kérése. A szülők az óvónők tájékoztatása és javaslata alapján egyéni kérelemmel fordulnak a Önkormányzat Művelődési és Szociális Irodájához. Ezen a téren a tájékoztatás, információ adás a gyermekvédelmi felelősök feladata. A gyermekvédelmi felelősök és az óvónők is élnek kérelemmel, ha ennek szükségét látják a gyermek érdekében. A gyermekvédelmi felelősök figyelemmel kísérik a megfelelő fórumokkal együtt, hogy az óvodai élet, az óvodából iskolába menő gyermekek beiskolázása milyen terheket ró a családra és szükség esetén intézkedéseket tesznek.

- Jelzőrendszer működtetés. Az észlelt, felderített problémákat írásban nyújtjuk be a Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelyéhez, akik a törvényben meghatározott módon járnak el, és intézkednek.

- Koordináló tevékenység. A gyermekvédelmi felelősöknek koordinálnia kell az óvónők - gyermekek - szülők - védőnők - bölcsőde - iskola - Szolnoki Kistérség Többcélú Társulása Gyermekjóléti és Szociális Szolgáltató Központ martfűi telephelye - Önkormányzat Hatósági Irodája - Gyámhivatal között. Intézményünkben a konkrét gyermekvédelmi munkát a csoportban dolgozó óvónők végzik, ez megfelelőbb a gyermek és a család szempontjából, hiszen a gyermekekkel közvetlenül foglalkozó felnőttek gyorsabb és konkrétabb segítséget tudnak adni, mintha még más láncszemet is beiktatnánk. A koordináló tevékenységben a folyamatos információ az óvónő - gyermekvédelmi felelős - intézményvezető és tagóvoda-vezetők között nagyon fontos. 

Gyermekvédelmi munka várható eredményei:

-     Az óvodás gyermek és családja nem kerül nehezebb helyzetbe.

· Minden gyermek önmagához képest fejlődik, jól érzi magát az óvodában.

· Képessé válik az iskolakezdésre.

4 tagintézményben 220 férőhelyen folyik a nevelés.

Felnőtt létszám adatok:

Óvodapedagógus:




19 fő

Nevelő munkát segítő és egyéb alkalmazott:

10 fő

Gyermek létszámadatok: 2010. és a 2011. évi statisztika alapján

	
	2010/2011. nevelési év
	2011/20121. nevelési év

	
	Összes
	Martfű
	Mezőhék
	Összes
	Martfű
	Mezőhék

	Óvodai összlétszám


	201 fő
	183 fő
	18 fő
	194 fő
	184 fő
	10 fő

	Ingyen étkezők – R.GY.K.


	  75 fő
	65 fő
	10 fő
	56 fő
	48 fő
	 8 fő

	Hátrányos helyzetű gyermek


	  75 fő
	65 fő
	 10 fő
	56 fő
	48 fő
	 8 fő

	- Halmozottan hátrányos gyermek

- Veszélyeztetett, védelembe vett

  gyermek
	    4 fő
	 3 fő
	   1 fő
	6 fő
	 3 fő
	 3 fő



	
	    2 fő
	-
	   2 fő
	2 fő                                                                                                                                                                                                                                                         
	-
	 2 fő

	Nagycsaládosok száma


	  31 fő
	27 fő
	  4 fő
	41 fő
	36 fő
	 5 fő 

	Tartós beteg


	    4 fő
	  4 fő
	-
	 9 fő
	9 fő
	-


A 2011. december 31-ei összes gyermeklétszám: 194  fő

Tárgyi feltételek:

9 óvodai csoportban folyik a nevelő-oktató munka, 3 épületben Martfű város három részén, illetve 1 óvodai csoportban Mezőhéken. 

Bútorzata a gyermekek életkorának megfelelő, részben felújított, de nagy része cserére szorul.

A játékok pótlása folyamatos, az udvari játékok többségét meg kellett szüntetni balesetveszély miatt, 2009-ben új játék beszerzésére a Kossuth úti Óvodában nyílt lehetőség, a Munkácsy úti Óvoda, Május 1. úti Óvoda fa udvari játékai ebben az évben felújításra, festésre kerültek. 
Gyermekétkeztetés:

2010. szeptemberétől a TESZ főzőkonyhája ételszállítással biztosítja a napi háromszori étkeztetést (reggeli, ebéd, uzsonna) a gyermekek és az itt dolgozó felnőttek számára. Az óvodákban tálalókonyhák működnek a HACCP szabályai szerint. 2007. szeptembertől biztosított a liszt-érzékeny gyermekek étkeztetése. Mezőhék saját önkormányzati konyhával biztosítja a gyermekek étkezését.

Szakmai feladatok:

A Játékvár Óvodai és Bölcsőde Helyi Óvodai Nevelési Programja – melyet 2010.-ben átdolgoztunk és aktualizáltunk - két óvodai gyakorlatot tartalmaz:

1- „Játékvár – Vár a játék” – a környezetismeret köré csoportosítja a nevelési ismereteket. Ez alapján dolgozik a Munkácsy úti,- a Kossuth úti,- és a mezőhéki tagóvoda.

2- „Nevelés a művészetek eszközeivel” program a komplex művészetek köré csoportosít. Ez alapján dolgozik a Május 1 úti tagóvoda.

2009. szeptember 1-től két feladatellátási-helyen a Munkácsy úti Óvodában és a Kossuth úti Tagóvodában bevezetésre került a Kompetencia alapú óvodai programcsomag, amelyet mostanra már mindkét óvoda, valamint a Mezőhéki Tagóvoda minden csoportja beépített a nevelési gyakorlatába.

József Attila Általános Iskola

A gyermek-és ifjúságvédelmi feladatokat a közoktatási, a gyermekvédelmi, a szociális ellátásról szóló törvény és az iskolák működését szabályozó miniszteri rendelet határozza meg. E jogszabályok alapján az iskolában a gyermekvédelmi teendők ellátása az intézményvezető, a pedagógusok, valamint a gyermek-és ifjúságvédelmi felelős feladatkörébe tartozik. Intézményünkben az ifjúságvédelmi feladatellátás szervezett keretek között, az ifjúságvédelmi felelős irányításával történik, melyben további jelentős feladatokat látnak el az osztályfőnökök és a szaktanárok valamint az intézményvezető. Alapvető célunk e tevékenység során korunk veszélyforrásaival szemben a tanulóink személyiségének, életszemléletének olyan irányú fejlesztése, mely képessé teszi őket a helyes ítéletalkotásra, a negatív jelenségek elutasítására – a prevenció, a gyermekek hátrányos helyzetének csökkentése, a veszélyeztetettség kialakulásának megelőzése, illetve segítségnyújtás annak megszüntetésében.

Az intézményvezető felel:

· a gyermek-és ifjúságvédelmi feladatok megszervezéséért,

· a gyermek-és ifjúságvédelmi feladatok ellátásáért,

· a gyermek-és ifjúságvédelmi feladatok irányításáért.

Minden pedagógus kötelessége:

· védje a gyermeki jogokat,

· közreműködjön a gyermek-és ifjúságvédelmi feladatok ellátásában, a tanulók fejlődését veszélyeztető körülmények megelőzésében, feltárásában, megszüntetésében.

A közoktatási törvény rendelkezése alapján a nevelési-oktatási intézményekben 1996. szeptember 1-jétől gyermek-és ifjúságvédelmi felelőst kell alkalmazni, iskolánkban ez megtörtént.

Általános gyermek- és ifjúságvédelmi tevékenységi körünkhöz tartoznak: a tankötelezettség biztosítása, a bűnmegelőzés, szabadidős programok bevezetése, hátrányos és veszélyeztetett gyermekek szűrése.

Speciális gyermek-és ifjúságvédelmi feladatok megvalósítását segítő tevékenységeink közé tartoznak: a veszélyeztetettség feltárása, családlátogatás, igény szerinti foglalkozások megszervezése, gyermekvédelmi feladatok ellátása külső támogatással.

Elsősorban a megelőzésre helyezzük a hangsúlyt:

· gondos felderítőmunkát végzünk az iskolánkba lépő új tanulók – első osztályosok és más iskolából érkezettek – között;

· felismerve a gyermekekre leselkedő veszélyeket, bekapcsolódtunk a dohányzás, alkohol, drog elleni programokba;

· a különleges bánásmódot igénylő vagy valamilyen részképesség- fejlődési zavarral küzdő gyermekek számára biztosítjuk a megfelelő ellátást;

· a deviáns magatartási formák kialakulásának megelőzésére, egyénre szabott nevelést, a fejlesztésre szorulók között egyénre szabott követelményrendszert alkalmazunk;

· a határtalan és a szülői, felnőtt kontroll nélküli számítógépezés ártalmairól rendszeresen szólunk a szülői értekezleteken és fogadó órákon;

· az osztályfőnökök tartós megbízása lehetővé teszi, hogy a veszélyhelyzetbe kerülő vagy abban szenvedő tanulóinkat a legrövidebb idő alatt a megfelelő segítségnyújtási formában, tanácsadásban részesítsük;

· az étkezési, a tankönyvtámogatások és az alapítványi hozzájárulások (táborozások) odaítélésekor a gyermekvédelmi felelősök az osztályfőnökkel együtt javaslatot tesznek a segítségre szoruló gyerekek és családok támogatására.

· Fokozott figyelmet fordítunk a hátrányos helyzetű és a halmozottan hátrányos helyzetű tanulókra.

· Évente felmérjük a halmozottan hátrányos helyzetű tanulókat, a gyermekvédelmi felelős folyamatosan nyomon követik fejlődésüket. A már kialakult hátrányos helyzet illetve veszélyeztetettség esetén igyekszünk orvosolni a bajt. Munkánk eredményessége érdekében szoros és jó kapcsolatot építettünk ki más intézmények szakembereivel: 

· iskolaorvossal, 

· védőnővel, 

· családgondozóval, 

· fejlesztő pedagógussal, logopédussal, pszichológussal

· a rendőrség és 

· a gyámhatóság munkatársaival.

Lehetőségeinkhez képest próbálunk enyhíteni az anyagi gondokon:

· étkezési kedvezmények kiadása a jogszabályok szerint

 (ingyenes étkezik): 145 fő

(50 %-os étkezési kedvezményben részesül: 89 fő (alsó: 54, felső: 35)

· tankönyv hozzájárulások kiadása a jogszabályok szerint

(ingyenes tankönyv ellátásban részesült: 266 fő (+ mezőhéki: 10 fő)

· segélyek kérvényezése a költségvetési keretek figyelembevételével.

(rendszeres gyermekvédelmi kedvezményben részesül: 148 fő (alsó: 66, felső: 82)

· iskolai alapítványaink bevonása a hátrányos helyzetű gyermekek anyagi segítésébe

( táborok, művészeti iskolák tandíjainak , versenyek nevezési díjainak átvállalása)

A kedvezőtlen társadalmi hatások, az elvárás- és értékrendek módosulása, a család, mint alapvető nevelési színtér szerepének lazulása is kihat tanulóink iskolai magatartására. Ez megjelenhet álmatlanságban, tanulmányi eredmények hirtelen romlásában, idegességben, étvágytalanságban stb… A gyermek és ifjúságvédelmi felelősnek az osztályfőnökkel együttműködve a lehető legrövidebb időn belül észre kellene vennie, ha a tanítványa rossz társaságba keveredett, esetleg alkoholt, drogot fogyaszt, vagy családi életében olyan változás következett be, amely már a gyermek fejlődését veszélyezteti. 

Intézményünkben napi szinten előfordulnak ezek a problémák. A gyermekeket veszélyeztető tényezők között első helyen a rossz anyagi körülmények, az érzelmi elhanyagoltság, a szülők életviteléből adódó mentális problémák szerepelnek. A városban élő családok 30–40%-a él rossz anyagi körülmények között. Ennek hátterében, sok esetben a rossz lakáskörülmények, a szülők huzamos munkanélkülisége, egészségi állapota (rokkantnyugdíj) vagy csonka család húzódik. A munkával bíró szülők is – alacsony iskoláztatottságuk miatt, szakképzettség hiányában – minimálbérből vagy az alatti fizetésből tartják el a családot. Sokan élnek alkalmi munkából. Az ő jövedelmük nem felmérhető.  Évről –évre növekszik a sajátos nevelési igényű és a beilleszkedési, tanulási, magatartási nehézségekkel küzdő gyermekek száma. Alig van olyan osztály, ahol ne lenne két-három olyan gyermek, aki nem tud együtt haladni társaival. A tanulási nehézség gyakran társul magatartási zavarral. A megelőzésben a problémák észlelésében fontos szerepe van a fejlesztő pedagógusnak, logopédusnak, iskolapszichológusnak, hiszen a napi munka során ki kell szűrni azokat a gyermekeket, akik tanulási és teljesítményzavarban szenvednek.

· Sajátos nevelési igényű tanuló : 24 fő

· Beilleszkedési,tanulási, magatartási nehézséggel küzdő gyermek: 54 fő

A fejlesztésben részt vevők köre:

· tanulási zavarok

· artikuláció jellegzetes zavarai

· diszlexia

· diszgráfia

· diszkalkulia

· alacsony intellektushoz társuló tanulási zavar

· hiperaktivitás

· aktivitás és figyelem zavara

· beszédfogyatékosság

· mozgásfogyatékosság

A beilleszkedési és magatartási gondokkal küzdő tanulók esetében a tanulási esélyegyenlőség megteremtéséhez legfontosabb feladatunk tekintjük a prevenciót és a folyamatos gondozást.

Pedagógusaink – pszicho-pedagógusunk és fejlesztőpedagógusaink segítségével - igyekeznek megismerni a tanulási, beilleszkedési és magatartási nehézségekkel küzdő tanulóink személyiségét, családját. Nagy türelemmel, figyelemmel, törődéssel keresik a problémák okait. Pszichológus segítségét is egyre több szülő és gyermek veszi igénybe. 

Akkor működik jól a gyermek- és ifjúságvédelmi rendszer, ha a pedagógus oda tud figyelni minden olyan változásra, amely arra utalhat, hogy a gyermekkel, tanulóval valami gond van és a súlyosabb problémákat igyekszik megelőzni. Ebben jelentős szerepe van a változatos szabadidős foglalkozások biztosításának, iskolai rendezvények és programok szervezésének, a viszonylag magas felügyeleti óraszámnak, valamint az épületegységenkénti nevelői felügyeleti rendszernek. Igyekszünk az ingerszegény környezetből érkezőket élményekhez juttatni kirándulások, táborozások, kulturális és sportprogramok, vetélkedők szervezésével. Megemlékezünk a hagyományos ünnepnapokról, (mikulás, karácsony, farsangi bál, húsvét, gyereknap), ápoljuk hagyományainkat (Diákönkormányzati Hét) élményt és példát adva azok számára is, akiknél ez otthon nem adatik meg. A tanulási nehézségekkel küzdő tanítványainkat korrepetáljuk, napközibe, tanulószobába irányítjuk. Tanítványaink szüleivel állandó a kapcsolatunk.
A gyermek-és ifjúságvédelmi felelős segíti a pedagógust, tájékoztatja a tanulókat, hogy milyen problémával kihez lehet fordulni, fogadóórát tart, családlátogatáson megismeri a problémás gyermekek családi környezetét és aktív tagja a gyermekvédelmi jelzőrendszernek. 

Fontos prevenciós terület az egyéni képességekhez igazodó tanórai, tanórán kívüli tanulás megszervezése:

· Tehetséggondozó foglalkozások - versenyfelkészítés

· Felzárkóztató órák 

· Napközi otthonos ellátás

· Családlátogatások szükség szerint

· Tanulószobai ellátás

· Logopédiai segítségnyújtás

· Pszichológiai segítségnyújtás (Az iskolában állandóan jelenlévő problémák mellett, folyamatos szülői megkeresés is indokolta a független pszichológus alkalmazását)

Iskola-pszichológus feladatkört idén Ábel Krisztina látja el, és több esetben vették már igénybe a félév során a tanulók. Egyre nagyobb szükség van az ő munkájára.

· Fejlesztő foglalkozások

· Felvételire felkészítő foglalkozások

· Kompetencia alapú oktatás - differenciált óratervezés - A kompetencia azon elvárható ismeretek, képességek, magatartási és viselkedésjegyek összessége, amely által a személyiség képes lesz egy adott feladat eredményes teljesítésére. A hangsúly tehát a hagyományos tartalomközpontú oktatásról a kompetenciák, azaz a képességek, készségek és az alkalmazásképes tudás fejlesztésére tevődik át, hiszen elsősorban ezek révén válhat bárki képessé az egész életen át tartó tanulásra. Iskolánk tevékenységformái: szövegértés -szövegalkotás, matematika és idegen nyelvi kompetencia terület fejlesztése 1 és 2. 3. évfolyamon, Tantárgytömbösített oktatás: művészetek 5.-6. évfolyamon, műveltségterület tantárgy nélküli bontása: magyar nyelv és irodalom 5. és 6. osztály 
Iskolánk pedagógiai munkáján belül az alábbi tevékenységek szolgálják a gyermekvédelem céljainak megvalósulását: 

 A differenciált oktatás és képességfejlesztés.

· Személyes egyéni tanácsadás.

· Egészségvédő és mentálhigiénés programok szervezése

· Családi életre történő nevelés. 

· Egészségügyi előadások és szűrővizsgálatok (ingyenes védőoltásokba való bekapcsolódás, egészségnap,) 

· Tájékoztatás a családsegítő és gyermekjóléti szolgáltatásokról. 

· A tanulók szabadidejének szervezése. 

· A tanulók szociális helyzetének javításához kellő információ megadása a szülők részére

· Segélyek, támogatások esetenkénti kezdeményezése.  

· Pályázatokon való részvétel (Leader)

· Hátrányos helyzetű tanulók létszáma: 148 fő

· Halmozottan hátrányos helyzetű tanulók  száma : 12 fő

A hátrányos és a halmozottan hátrányos helyzetű tanulóik problémáit közös beszélgetéssel, problémafeltárással, meggyőzéssel próbáljuk megoldani. Több gyermek esetében került sor ilyen jellegű beszélgetésre, amelyen a gyermek, a szülő, az osztályfőnök, a gyermek és ifjúságvédelmi felelős valamint az intézményvezető vesz részt. Szeptember óta írásbeli jelzéssel éltünk 6 esetben Martfű, 1 esetben Rákócziújfalu intézményei felé.

Gyakran valósult meg a telefonos megbeszélés is. Sikerült jó kapcsolatot kialakítani a környező települések Gyerekjóléti Szolgálataival, önkormányzati dolgozóival. Intézményünkbe szerencsére kevés az igazolatlan hiányzások száma. Kiemelkedő esetről nem tudok beszámolni e téren. 

Írásbeli jelzéssel tanulási, anyagi, magatartási, bántalmazási problémák fennállása miatt éltünk. 

Fogadóórámon a szülők megjelennek, bizalommal fordulnak hozzám. 

Összegzésképpen: 


A nevelés alapvető színtere a család. Az iskola nem csorbíthatja a szülők jogait és nem vállalhatja át kötelességeiket, viszont kötelesek vagyunk felismerni a családi nevelés hiányosságaiból eredő hátrányokat és segíteni azok csökkentését. Az iskola oktat, és ezzel együtt nevel is A nevelés hatása talán erősebben él a tanulóban, mint az a tananyag, amelyre oktatjuk. Szinte észrevétlen oltjuk a diákokba a szépség szeretetét, a tudás iránti vágyat, az emberré válni és embernek maradni életprogramot. A kedvezőtlen hatások, az érték, és normavilág, az egyre több családban érzékelhető életvezetési problémák miatt növekszik a feszültségszint és csökken a feszültségtűrő-képesség. Az ifjúság szociális válsághordozó lett. A káros hatások a tanulók teljesítmény-, viselkedés-, és kapcsolatzavarainak formájában jelennek meg. Az iskolai gyermekvédelem jelzőrendszer kell, hogy legyen, hiszen a tanuló minden problémája (éhsége, agresszivitása, szorongása, bántalmazása) érzékelhető az iskolában. A gyermek és ifjúságvédelemmel kapcsolatos feladatok összehangolását megbízott felelős végzi, de az ifjúságvédelem intézményünk valamennyi dolgozójának együttes feladata.

Munkánk eredményességét a már jól kiépült jelzőrendszeri kapcsolat hatékonyságában látom. A gyámhivatallal, a Hatósági Iroda munkatársaival, a Gyermekjóléti Szolgálattal szorosan együttműködve, napi kapcsolattartással próbáljuk a gondokat enyhíteni, kezelni, megszűntetni. 
A tanulók és szülők ismerik e közös tevékenységünket, bizalommal fordulnak a jelzőrendszer munkatársai felé. 

Gimnázium, Szakképző Iskola, Gimnázium és Kollégium

Iskolánkban tevékenységünk fontos részét képezi a gyermek –és ifjúságvédelmi feladatok ellátása, elsősorban a hátrányos és halmozottan hátrányos tanulók folyamatos figyelemmel kísérése, a veszélyeztetett helyzet prevenciója, a sajátos nevelési igényű gyermekek fejlesztése.

A gyermek – és ifjúságvédelmi felelős alapvető feladata, hogy koordinálja és segítséget nyújtson az alábbi feladatokhoz:

· A tankötelezettség biztosítása

· A diákok és szülők tájékoztatása, segítségek igénybevételének lehetőségeiről

· Hátrányos – halmozottan hátrányos helyzet felmérése

· Kapcsolattartás a jelzőrendszer tagjaival

· Bűnmegelőzés – preventív előadások szervezése

· Szexuális felvilágosítás - az AHA – program keretében szakemberek bevonásával

· Bekapcsolódik a nevelőtestület által javasolt, szélesebb körű egészségnevelési, gyermek-és ifjúságvédelmi programokba

Legfontosabb célunknak az oktatás mellett a nevelést tekintjük, amely pedagógiai tevékenységünk mindennapos része és feladata. Törekszünk a jó iskolai légkör megteremtésére, amelyben a diák – szülő és pedagógus jól érzi magát.

Pedagógiai munkánk eredményessége érdekében kiemelt figyelmet fordítunk a sajátos nevelési igényű tanulók fejlesztésére, a felzárkóztatásra és a tehetséggondozásra.

A diákoknak lehetőségük van a szabadidejük hasznos, tartalmas eltöltésére iskolai keretek között: könyvtárlátogatás, sportolási lehetőségek – torna- és konditerem használata, vetélkedőkön való részvétel, színházlátogatás ( szolnoki Szigligeti Színház, Budapest – Vígszínház, Operettszínház, Madách Színház).


Hátrányos – halmozottan hátrányos és veszélyeztetett tanulók

A társadalmi változások és a családok életszínvonalának csökkenése iskolánkban is érezteti hatásait. Egyre nagyobb számban emelkedik a hátrányos helyzetű tanulók száma,

a családok rossz anyagi körülményei, a munkanélküliség miatt; ezért kénytelen egyre több család igénybe venni a szociális támogatást. A következő összegző táblázat a fentieket támasztja alá.

	Tanév
	Hátrányos helyzetű tanuló
	Hátrányos helyzetűtanuló (martfűi)
	Halmozot-tan hátrányos tanuló
	Halmozottan hátrányos tanuló (martfűi)
	Veszélyez-tett tanuló

(martfűi)
	Alapellátás-ban részesül

	2009/2010
	151 fő
	23 fő
	64 fő
	7 fő
	2 fő
	2 fő

	2010/2011
	155 fő
	24 fő
	38 fő
	5 fő
	2 fő
	5 fő

	2011/2012
	158 fő
	27 fő
	31 fő
	5fő
	-
	-


Összesítő táblázat részletesen a martfűi tanulókra 2011/2012-es tanév I. félév

	Évfolyamok
	Hátrányos helyzetű
	Halmozottan hátrányos helyzetű
	Nagycsaládos

	9. évfolyam
	7
	1
	4

	10. évfolyam
	4
	1
	6

	11. évfolyam
	9
	-
	9

	12. évfolyam
	4
	2
	1

	13. évfolyam
	3
	1
	2

	Összesen:


	27
	5
	22


A hátrányos és a halmozottan hátrányos helyzetű diákjaink problémáit problémafeltárással, beszélgetéssel, szükség esetén szakemberek bevonásával próbáljuk megoldani.

Együttműködés más szakemberekkel:

A gyermek- és ifjúságvédelmi felelős munkát segíti az iskolai pszichológus, aki 3 hetente jön intézményünkbe és fogadja a gondokkal küzdő diákokat, szülőket. Ebben az évben 10 alkalommal vették igénybe a szakember, Ábel Krisztina - pszichológus segítségét.

Évek óta szoros az együttműködésünk a Humán Szolgáltató Központ mentálhigiénés szakemberével. Az együttműködésünk kapcsán prevenciós előadásokat (drogprevenció – szenvedélybetegségek) tart osztályoknak, kisebb csoportoknak illetve egyéni konzultációkra is van lehetőség. Természetesen az előadások, beszélgetések jól előkészített szervezést igényelnek, melyben a nevelőtestület minden tagja és az iskolavezetés nagy segítséget nyújt.

Hiányzások:

Az elmúlt évek tapasztalatai alapján kiemelt hangsúlyt fektettünk ebben az évben az igazolatlan mulasztások csökkentése érdekében. Iskolánkban a 2011/2012-es tanévben (I. félév) az összes hiányzás 19125 óra ebből 2083 óra igazolatlan. Az egy főre eső hiányzás 49, 16 óra;  igazolatlan mulasztás 5,35 óra /tanuló. Intézményünk új levelezési rendszert dolgozott ki. Már az első igazolatlan óra után levélben értesítést küldünk a szülőknek az igazolatlan óráról, majd - a további mulasztás esetén - betartva a jelzőrendszeri és törvényi előírásokat folytatjuk a levelezést. Szeptembertől 816 levelet küldtünk el (szülő – gyermekjóléti szolgálat – családsegítő szolgálat – jegyző). Ebből 31 martfűi tanuló.

A tapasztalatok azt mutatják, hogy a szülők próbálnak együttműködni, de a gyermekek nem minden esetben hallgatnak a szülői szóra. Igyekszik iskolánk mindent megtenni, hogy a mulasztások száma csökkenjen és minden diák eleget tegyen a tankötelezettség szabályainak.

Munkánk hatékonyságát a következetesség és a jelzőrendszerrel jól kiépített szoros munkakapcsolat biztosítja. A jó együttműködés teszi lehetővé a problémák azonnali kezelését, megoldását. Ebben partnereink a Gyámhivatal, a Hatósági Iroda és a Gyermekjóléti Szolgálat szakemberei, munkatársai. 

Tóth Krisztina mentálhigiénés szakember tapasztalatai:



Tapasztalatom és meglátásom szerint az iskolákban az ifjúságvédelemre a korábbinál is nagyobb szükség van.

Egyre bizonytalanabb és elhanyagolt szülői (családi) háttér áll a diákok mögött. Egyre súlyosabb problémákkal küzdenek és a helyzetük nem adekvát kezelésére egyre több a szerhasználat megjelenése. Vagy bármilyen kémiai anyaggal történő „elúszás” (gyógyszer, alkohol, cigaretta, drogok).

Több iskolában megjelent, hogy az ifjúságvédelemi felelős leterhelt és nem kap teret munkája alapos és felelősségteljes elvégzésére. Ez a folyamat nem csak káros, de komoly visszafordíthatatlan folyamatot (mentális) elindítója is lehet.

Ebben az iskolában, ahol rengeteg hátrányos helyzetben élő tanuló van jelen, különösen fontos szükségszerű az ifjúságvédelmi munka megtartása, segítése.

Beszámolóm folytatásaként a jegyzői gyámhatósági intézkedésekre és a gyámhivatali hatósági tevékenységre vonatkozó adatokat ismertetem. 

Jegyzői gyámhatósági intézkedések,

gyámhivatali hatósági intézkedések

A gyámügyi ügyintézésben 2009-2011. év között az ügyiratforgalom alakulását és a hozott határozatok mennyiségét a következő táblázat mutatja:

	Megnevezés
	Gyámhivatal
	Jegyző

	Év
	2009.
	2010.
	2011.
	2009.
	2010.
	2011.

	Főszámra iktatott ügyirat
	149
	156
	143
	30
	21
	19

	Alszámra iktatott ügyirat
	 646
	649
	685 
	 41
	59
	39

	Összesen:
	    795
	   805
	   828
	 71
	80
	58

	Hozott határozatok száma
	186
	185
	209
	 15
	19
	6


Jegyzői hatáskörben végzett gyámhatósági tevékenységről

A gyámhatósági tevékenység fontos területét képezi a veszélyeztetett helyzetű gyermekek, családok életkörülményeinek folyamatos figyelemmel kísérése, a veszélyeztetettség megelőzése, illetve megszüntetése. E feladat ellátásában a gyámhatóság, a Szolnoki Kistérség Többcélú Társulása Gyermekjóléti és Szociális Szolgáltató Központ, a védőnők, a nevelési-oktatási intézmények ifjúságvédelmi felelősei, valamint a házi- és gyermekorvosok, rendőri szervek, mint a helyi jelzőrendszer tagjai szorosan együttműködnek.  

A veszélyeztetett kiskorúakat, illetve családjaikat a jegyzői hatáskörben eljáró ügyintéző tartja nyilván.                                             

Veszélyeztetettség olyan tényező, amely a kiskorú alkati adottságától, korától és élményanyagától függően nagy valószínűséggel alkalmas a kiskorú testi, értelmi vagy erkölcsi fejlődését károsan befolyásolni, személyiségfejlődését gátolni. A veszélyeztetettségi okok rendkívül sokfélék lehetnek. Egy-egy állapot, magatartás, tevékenység adott esetben alkalmas lehet a veszélyeztetettség megteremtésére, de elhárítására is. 

A veszélyeztetettségi tényezők között leginkább az anyagi és a megélhetési, lakhatással – jelentős lakbérhátralék – kapcsolatos problémák szerepelnek. A veszélyeztetettségi okcsoportok közül komoly szerepet játszik a család hiánya, a család egységének felbomlása, barátok, ismerősök negatív magatartása, amibe a kiskorú kényszerítő módon belesodródik. Veszélyeztetettségi tényezők közé sorolhatók az oktatási intézményből történő gyakori igazolatlan hiányzások, az adott közösségbe történő beilleszkedési nehézségek. E problémák főként kamaszkorban az önállósági törekvések megjelenésével keletkeznek. 

Az észlelő és jelzőrendszer egyik legfontosabb tagja a nevelési-oktatási intézmény, amely elsőként jelzi, ha probléma van a gyermekkel. A veszélyeztetettként nyilvántartott családokban a szülők nevelési stílusára a következetlen gyermeknevelés jellemző, amely következménye a gyermek feletti kontrollvesztés. 

Egy-egy deviáns magatartás szinte minden esetben komplex problémakezelést igényel, amely sok esetben túlnő az alapellátás eszközrendszerén. A családgondozás eredményeit is tükrözi a védelembe vett gyermekek, valamint a családgondozásba bevont családok alacsony száma.

A veszélyeztetett családok és gyermekek számának alakulását 2009-2011. év között a következő táblázat mutatja:

	
	2009.
	2010.
	2011.

	Veszélyeztetett családok száma
	 20
	  16
	10

	Veszélyeztetett gyermekek száma
	  26
	  21
	13  


A településen élő veszélyeztetett családok és kiskorúak száma 2010. évhez képest jelentősen csökkent. 2011. évben 6 főt vett fel a gyámhatóság a veszélyeztetett kiskorúk nyilvántartásába, míg 14 főt törölt a nyilvántartásából. A veszélyeztetettség leginkább a nagykorúság miatt szűnik meg, nem jellemző az eredményes családgondozás. 

Ha a szülő a gyermek veszélyeztetettségét az alapellátást önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben biztosítható, az önkormányzat jegyzője a gyermeket védelembe veszi.

2011-ben 7 esetben – egy gyermek tekintetében két alkalommal - indult védelembe vételi eljárás. Védelembe vételre nem került sor, mivel minden esetben a hatóság a gyermekjóléti szolgálat véleményét figyelembe véve elegendőnek találta a család alapellátásban történő gondozását.    Az eljárás 3 esetben az iskola, 1 esetben a bíróság, 1 esetben egyéb érintett bejelentő, egy esetben pedig  különélő szülő  kezdeményezése alapján indult meg.

 A  2010. évben   védelembe vett két kiskorú közül egy kiskorú 2011. évi felülvizsgálata során   a  védelembe vétel fenntartásáról döntött a gyámhatóság, mivel a kiskorú veszélyeztetettsége nem szűnt meg, a gyermekjóléti szolgálta a gondozás során tapasztaltak szerint a fenntartásra tett javaslatot. Az iskolai igazolatlan hiányzások miatt induló eljárásokban minden esetben megtörtént a szülő, törvényes képviselő értesítése, melyben felhívta a gyámhatóság az érintetteket, hogy amennyiben a gyermek tanórai igazolatlan mulasztása eléri az ötven órát az iskoláztatási támogatás folyósítása felfüggesztésre kerül.

Egy kiskorú esetében a védelembe vétel a gyermek nagykorúsága miatt szűnt meg.

Ebben az esetben a védelembe vétel mellett a kiskorú nagyarányú hiányzása miatt a kiskorú jogán járó iskoláztatási támogatás felfüggesztésére is sor került. 

2010. szeptemberétől érvényben levő szabályozás óta a 2011-es évben első alkalommal kellett intézkedni az iskoláztatási támogatás felfüggesztésére vonatkozóan. 

Az eljárás igen sokrétű, és a szakemberek összehangolt munkáját igényli. 

A kiskorú gyermekvédelmi kedvezményre volt jogosult, ezért az iskoláztatási támogatást természetbeni formában kellett biztosítani. A felfüggesztési eljárás  során eseti gondnokot kellett kijelölni, aki a pénzfelhasználási terv alapján gondoskodott arról hogy a Magyar Államkincstár  által az önkormányzathoz utalt iskoláztatási támogatás  kizárólag a kiskorú ellátására legyen fordítva. Az iskoláztatási támogatás felfüggesztését három havonta felül kellett vizsgálni, sajnos a gyermek további igazolatlan mulasztása miatt a felfüggesztést nem lehetett megszűntetni, mindaddig amíg a nagykorúvá vált gyermek jogosult volt a támogatásra. A nagykorúság, tankötelezettség megszűnése, a rendszeres gyermekvédelmi kedvezményre való jogosultság megszűnése, az iskoláztatási támogatásra való jogosultság megszűnése szinte egyidejűleg következett be ami a védelembe vétel megszüntetésével járt együtt az adott esetben.

A jegyzői hatáskörben eljáró ügyintéző feladatát képezi az ügygondnok kirendelése. 2011-ben nem került sor az ügyfél ismeretlen helyen tartózkodásának ténye miatt.

Környezettanulmány lefolytatására bíróság és társhatóság megkeresésére 11 esetben került sor.                   
Gyámhivatal által végzett hatósági tevékenységről

A gyámhivatal a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII.23.) Kormányrendeletben meghatározott feladatait Martfű, és az illetékességi területéhez tartozó Rákócziújfalu település vonatkozásában látja el. Rákócziújfaluban rendszeres ügyfélfogadást tart és a helyi gyámhatóság részére folyamatos szakmai segítséget nyújt, valamint a gyermekjóléti szolgálat által szervezett esetmegbeszéléseken is részt vett.

A gyámhivatal által végzett gyermekvédelmi és gyámhatósági tevékenység alapvetően két fő életkori csoportra terjed ki: a kiskorúakra és fiatal felnőttekre, valamint a felnőttkorú népesség azon részére, mely szellemi állapota miatt cselekvőképességet korlátozó vagy kizáró gondnokság alatt áll.

Az elsőként említett demográfiai csoporttal kapcsolatos ügyek alapvetően két területet fednek le: a gyermekvédelmi gondoskodást (családbafogadás, ideiglenes hatályú elhelyezés, átmeneti, vagy tartós nevelésbe vétel) érintő ügyeket, valamint a gyermekvédelmi gondoskodástól független gyámügyi eseteket (kiskorúak vagyoni ügye, kapcsolattartás, örökbefogadás, gyermektartásdíj megelőlegezése, családi jogállás rendezése, kiskorúak házasságkötése).

Természetesen a két terület nem különül el minden esetben élesen egymástól, hiszen a gyermekvédelmi gondoskodással érintett kiskorúak egyéb gyámhatósági ügyei is a gyámhivatal hatáskörében tartoznak.

A gyermekvédelmi gondoskodás keretében végzett tevékenység

Ha a gyermek felügyelet nélkül marad vagy testi, értelmi, érzelmi és erkölcsi fejlődését családi környezete vagy önmaga súlyosan veszélyezteti, és emiatt azonnali elhelyezése szükséges, a települési önkormányzat jegyzője, a gyámhivatal, valamint rendőrség, ügyészség, bíróság a gyermek ideiglenes hatályú elhelyezéséről intézkedik. A gyermek ideiglenesen a nevelésére alkalmas, azt vállaló különélő szülőnél, más hozzátartozónál, vagy ha ez nem lehetséges nevelőszülőnél, illetve gyermekotthonban helyezhető el. 2011. évben gyámhivatalunk nem hozott döntést ideiglenes hatályú elhelyezésről. 

Abban az esetben, ha a gyermek fejlődését a családi környezete veszélyezteti és veszélyeztetettségét az alapellátással, valamint a védelembe vétellel nem lehetett megszüntetni, továbbá ha a gyermek gondozása családján belül nem biztosítható a gyámhivatal a gyermeket átmeneti nevelésbe veszi. A gyámhivatal a jegyző által hozott ideiglenes hatályú elhelyezést felülvizsgálja és dönt annak megszűntetéséről, vagy az átmeneti nevelésbe vételről. A tavalyi év során átmeneti nevelésbe vételre nem került sor.

2011. december 31-én nyilvántartott átmeneti nevelésben lévő gyermekek száma: 6 fő (mind a 6 fő martfűi).  Az év során a nyilvántartott átmeneti nevelésben lévő gyermekek száma az előző évhez képest - ami 5 fő volt - 1 fővel emelkedett. Év közben 2 gyermek átmeneti nevelése tartós nevelésbe vétele miatt szűnt meg, 1 gyermek lakcímváltozása miatt megszűnt gyámhivatalunk illetékessége, míg 4 gyermek tekintetében lakcímváltozás következtében gyámhivatalunk vált illetékessé. 

A gyámhivatal a gyermeket tartós nevelésbe veszi, ha a szülő, vagy mindkét szülő felügyeleti jogát a bíróság megszüntette, a szülő, vagy mindkét szülő elhalálozott és a gyermeknek nincs szülői felügyeletet gyakorló szülője, a gyermek ismeretlen szülőktől származik, feltéve hogy a gyermek neveléséről kirendelt gyám útján nem lehet gondoskodni, illetve a szülő gyermeke örökbefogadásához az örökbefogadó személyének és személyi adatainak ismerete nélkül tett hozzájáruló nyilatkozatot, feltéve, hogy a gyermek ideiglenes hatállyal nem helyezhető el leendő örökbefogadó szülőnél. 

2011. december 31-én nyilvántartott tartós nevelésben lévő gyermekek száma: 5 fő, (mind az 5 gyermek rákócziújfalui). Az év során a nyilvántartott tartós nevelésben lévő gyermekek száma az előző évhez képest - ami 4 fő volt - 1 fővel emelkedett. Év közben 2 gyermek tartós nevelésbe vételére került sor, melyből az egyik gyermek szüleinek a bíróság megszűntette a szülői felügyeleti jogát, a másik gyermek vonatkozásában a szülők gyermekük örökbefogadásához az örökbefogadó személyének és személyi adatainak ismerete nélkül tett hozzájáruló nyilatkozatot. A tavalyi év során annak a gyermeknek akinek a bíróság megszűntette a szülői felügyeleti jogát és ezáltal tartós nevelésbe került, az év során a tartós nevelésbe vétele örökbefogadás útján meg is szűnt.

A gyámhivatal az átmeneti, illetve a tartós nevelésbe vétel során a Jász-Nagykun-Szolnok Megyei Gyermekvédelmi Szakértői Bizottság szakértői véleménye alapján a gyermek speciális vagy különleges szükségletét figyelembe veszi a gondozási hely meghatározásánál.

Az átmeneti és a tartós nevelésbe vétel felülvizsgálata során a gyámhivatal a korábban elrendelt gyermekvédelmi intézkedés további fenntartásáról határozott. 

A gyámhivatal nyilvántartása szerint átmeneti és tartós nevelésben lévő 11 gyermek közül 3 kiskorú gyermekotthonban, míg 8 kiskorú nevelőszülői családban nevelkedik.

A gyermekvédelmi gondoskodásban részesülő gyermekek után a gyámhivatal gondozási díjfizetési kötelezettséget állapít meg a szülő részére anyagi és szociális helyzetüktől függően. A gondozási díjfizetésre kötelezettek alkalomszerűen tesznek eleget fizetési kötelezettségüknek. Az önkormányzat részére 2011. december 31. napjáig az előírt gondozási díj: 1.274.500,- Ft ebből a befizetett gondozási díjak összege: 535.000,- Ft, a felhalmozott hátralék összege: 739.500,- Ft.

A befizetett gondozási díjak 60 %-át a Polgármesteri Hivatal a Jász-Nagykun-Szolnok Megyei Gyermekvédő Intézet és Gyermekotthon számlájára utalja át.     

A szülői felügyeletet gyakorló mindkét szülő vagy a szülői felügyeletet egyedül gyakorló szülő kérelmére – a különélő másik szülő meghallgatásával – a gyámhivatal hozzájárulhat ahhoz, hogy a szülő egészségi állapota, indokolt távolléte vagy más családi ok miatt a gyermeket a szükséges ideig más, általa megnevezett család átmenetileg befogadja, gondozza és nevelje, feltéve, hogy a családbafogadás a gyermek érdekében áll.

A tárgyévben a gyámhivatalnál két eljárás indult családbafogadáshoz történő hozzájárulás ügyében.  Mindkét esetben a szülők életkörülménye, életvitele nem volt alkalmas arra, hogy gyermekeik nevelését, gondozását saját háztartásukban biztosítani tudják. Minkét esetben családbafogadó szülőként a gyámhivatal a nagyszülőket rendelte gyámul. A korábbi évben családba fogadott 3 kiskorú helyzetének felülvizsgálata során a szülő kérelmére a családbafogadás további fenntartásához egy esetben járult hozzá a gyámhivatal. Két gyermek vonatkozásában a szülők és a családbafogadó szülők kérelmére a gyámhivatal megszűntette a családbafogadást, mivel a szülők körülményei alkalmassá váltak gyermekük nevelésére, és így a gyermekeket visszahelyezte saját családjukba. 

Négy gyermek vonatkozásában vált gyámhivatalunk illetékessé, tekintettel arra, hogy a családbafogadó szülő lakóhelye a gyámhivatal illetékességi területén található. Így 2011. december 31-én 7 családbafogadott kiskorút tartott nyilván a gyámhivatal, melyből három martfűi, négy pedig rákócziújfalui.  

A gyámhivatal gyámot rendel szülői felügyelet alatt nem álló gyermek részére. Nem áll szülői felügyelet alatt a gyermek, ha a szülők meghaltak, ha a gyermeket a gyámhivatal átmeneti vagy tartós nevelésbe vette, ha a gyámhivatal a gyermek családbafogadásához hozzájárult, illetve ha a gyermeket a bíróság harmadik személynél helyezte el. A gyámhivatal a tavalyi évben két családbafogadott gyermek részére törvényes képviseletének és vagyonkezelésének ellátására rendelt gyámot, illetve a szülők halála miatt egy gyermek esetében, a gyermek nagykorú testvérét rendelte ki gyámul a gyámhivatal.
A gyámság alatt álló személyek helyzetének figyelemmel kísérése, a gyámok tevékenységének rendszeres ellenőrzése, illetve kirendelése is a gyámhivatal feladatát képezi. 

2011-ben 15 gyám (nevelőszülők, Jász-Nagykun-Szolnok Megyei Gyermekvédő Intézet és Gyermekotthon hivatásos gyámjai, családbafogadó szülők, illetve nagyszülők, vérszerinti testvér) látta el 21 kiskorú (átmeneti és tartós nevelt, családbafogadott gyermek, harmadik személynél elhelyezett gyermek) törvényes képviseletével, vagyonkezelésével kapcsolatos teendőket. A tavalyi év során négy gyermek gyámsága szűnt meg, melyből 2 gyermek visszakerült a családjához (megszűnt a családbafogadása), egy gyermek örökbefogadó szülőkhöz került, egy gyermek gyámsága lakcímváltozás miatt szűnt meg.

A gyermekvédelmi gondoskodáson kívüli gyámügyek

Apa adatai nélkül anyakönyvezett gyermek családi jogállásának rendezésére mind a  gyermek születési előtt, mind pedig a gyermek születése után sor kerülhet. A családi jogállás rendezése leggyakrabban teljes hatályú apai elismerő nyilatkozat megtételével a gyermek születése előtt történik. 

A családi jogállás rendezésére 2009-2011. év között a következő táblázat szerinti intézkedések születtek, mely a jegyzői hatáskörben felvett teljes hatályú apai elismerő nyilatkozatokat is tartalmazza: 

	Családi jogállás rendezésének formái
	2009.
	2010.
	2011.

	Teljes hatályú apai elismerő nyilatkozat
	18
	17
	16

	Képzelt apa megállapítása
	1
	-
	 1

	Apaság bírói úton történő megállapítása
	1
	1
	 -

	Apaság vélelmének megdöntése iránti per
	-
	1
	 -


A tavalyi év során 17 fő kiskorúnak rendeződött a családi jogállása a gyámhivatalnál. Teljes hatályú apai elismerő nyilatkozat felvételére 15 esetben a gyermek születése előtt, 1 esetben pedig a gyermek születése után került sor. 2011-ben egy kiskorú részére az anyával egyetértésben került sor képzelt szülő adatainak megállapítására. A tavalyi év során apaság bírói úton történő megállapítása iránti, és apaság vélelmének megdöntése iránti perindításhoz való gyámhivatali hozzájárulásra nem került sor.  

A kapcsolattartás célja, hogy a gyermek és a kapcsolattartásra jogosult személyek (szülő, nagyszülő, nagykorú testvér) közötti családi kapcsolatot fenntartsa, a kapcsolattartásra jogosult szülő a gyermek nevelését, fejlődését folyamatos figyelemmel kísérje, tőle telhetően segítse. A kapcsolattartás formái a folyamatos és időszakos kapcsolattartás. A gyámhivatal a kapcsolattartást elsősorban egyezség létrehozásával rendezi.   

A tavalyi év során a gyámhivatalnál kezdeményezett kapcsolattartási ügyek száma 18, melyből 8 esetben a gyermekvédelmi szakellátásban lévő kiskorúaknak hozzátartozóikkal történő időszakos kapcsolattartásának engedélyezése valósult meg.   A gyámhivatal 2 esetben döntött a kapcsolattartás újraszabályozásáról. Egy esetben indult eljárás a kapcsolattartás szabályozására vonatkozóan, amelynek során a gyámhivatal az eljárást – a kérelem visszavonása miatt – megszűntette. A gyámhivatalnál 3 esetben indult a kapcsolattartás szabályainak be nem tartása miatt végrehajtási eljárás, melynek során a gyámhivatal egy esetben a végrehajtás elrendeléséről, két esetben pedig végrehajtási bírság kiszabásáról döntött. A végrehajtási bírság összege összesen: 15.000,- Ft. A kapcsolattartás szabályozása ügyében a gyámhivatal három esetben a kérelmet érdemi vizsgálat nélkül elutasította, egy esetben a kapcsolattartási jog szüneteltetése ügyében megindult eljárás felfüggesztéséről döntött. 

Sok éves gyámhivatali tapasztalat azt mutatja, hogy az elvált vagy különélő szülőknek gyermekükkel való kapcsolattartását a szülők egymás között próbálják rendezni és csak konfliktusok esetén fordulnak a gyámhatósághoz, illetve a bírósághoz. Az elmúlt évben is gyakran előfordult, hogy kapcsolattartási ügyekben a szülők meghallgatásával, tanácsadással, telefonon történő ügyintézéssel működött közre a gyámhivatal, de konkrét eljárás nem indult.

Gyámhivatalunknál 2009-2011. év során kapcsolattartási ügyekben indult eljárásokat a következő táblázat mutatja: 

	
	2009.
	2010.
	2011.

	Gyámhivatal általi szabályozás
	6
	14
	15

	Végrehajtási cselekmény bíróság vagy gyámhivatal által szabályozott kapcsolattartási ügyekben 
	3
	-
	3

	Szülők közötti egyezség jóváhagyása
	1
	3
	-


Cselekvőképességet korlátozó gondnokság alá a bíróság azt a nagykorú személyt helyezi, akinek az ügyei viteléhez szükséges belátási képessége a pszichés állapota, szellemi fogyatkozása vagy szenvedélybetegsége miatt – általános jelleggel, illetve egyes ügycsoportok vonatkozásában – tartósan vagy időszakonként visszatérően nagymértékben csökkent. 

Cselekvőképességet kizáró gondnokság alá a bíróság azt a nagykorú személyt helyezi, akinek ügyei viteléhez szükséges belátási képessége – pszichés állapota vagy szellemi fogyatkozása miatt – tartósan teljes mértékben hiányzik.

Akit a bíróság cselekvőképességet érintő gondnokság alá helyezett, annak részére a gyámhivatal gondnokot rendel. Gondnokot rendelt továbbá a gyámhivatal azon személy részére, akit körülményei ügyeinek vitelében akadályoznak, különösen, ha ismeretlen helyen tartózkodik, vagy ismert helyen tartózkodik ugyan, de visszatérésében gátolva van.

A cselekvőképességet érintő gondnokság alatt álló személyek helyzetének figyelemmel kísérése, a gondnokok kirendelése, tevékenységük rendszeres ellenőrzése is a gyámhivatal feladatát képezi. 

2011. december 31-én 17 cselekvőképességet érintő gondnokság alatt álló személyt tartott nyilván a gyámhivatal. Két személy vonatkozásában az önkormányzat alkalmazásában lévő, Kalóz Ferencné hivatásos gondnok, míg 15 személy esetében hozzátartozó látja el a gondnoki tisztséget. Cselekvőképességet kizáró gondnokság alatt 12 fő, míg cselekvőképességet korlátozó gondnokság alatt 5 fő áll. Tavalyi év során három fő gondnokolt vonatkozásában gyámhivatalunk illetékessége lakcímváltozás miatt megszűnt. Az elmúlt év során 3 személy érdekében indított a gyámhivatal cselekvőképességet érintő gondnokság alá helyezés iránt bírósági eljárást, melyből két eljárás még folyamatban van. A tavalyi évben a gyámhivatal gondnokság alá helyezés felülvizsgálata iránti eljárást két gondnokolt vonatkozásában indított a bíróságon. Az egyik esetben az eljárás jogerősen befejeződött és a bíróság a cselekvőképességet korlátozó gondnokság alá helyezést hatályában fenntartotta, míg a másik esetben az eljárás jelenleg is folyamatban van. 

Ha a szülő, a gyám vagy a gondnok akár jogszabály vagy a gyámhatóság rendelkezése folytán, akár érdekellentét vagy más tényleges akadály miatt nem járhat el, a gyámhivatal eseti gondnokot rendel. Eseti gondnok kirendelésére a tavalyi év során 7 alkalommal került sor. Három esetben a gyámhivatal a kiskorú tulajdonában lévő ingatlanvagyonának megterhelésére vonatkozó jognyilatkozatot hagyta jóvá eseti gondnok közreműködésével. Egy kiskorú ingatlantulajdon szerzéséhez eseti gondnok kirendelése útján járult hozzá a gyámhivatal. Egy esetben, büntetőügyben - a szülő és gyermek között fennálló érdekellentétre tekintettel - rendelt ki a gyámhivatal eseti gondnokot a kiskorú érdekeinek képviseletére. A gyámhivatal kisajátítási eljárásban egy esetben rendelt ki eseti gondnokot. Állami gondoskodásban lévő, nevelőszülőknél nevelkedő gyermek műtétjéhez szükséges törvényes képviselői jognyilatkozat megtételére eseti gondnok kirendelése útján járult hozzá a gyámhivatal. Öt esetben az eseti gondnok felmentésére – tekintettel feladatainak teljesítésére – sor került, két esetben az eljárás még folyamatban van.

A gyámhivatal kérelemre gondnokot rendel annak a személynek is, akit körülményei ügyeinek vitelében akadályoznak, különösen, ha ismeretlen helyen tartózkodik, vagy ismert helyen tartózkodik ugyan, de visszatérésében gátolva van. A tavalyi évben egy ügyei vitelében akadályozott személy részére rendelt a gyámhivatal eseti gondnokot. A gyámhivatal öt esetben az ügyfél ismeretlen helyen való távollétére tekintettel - általában a nemzeti adó- és vámhivatali határozat kézbesítése érdekében -, ügygondnokot rendelt. Két esetben a gyámhivatal felmentette az ügygondnokot, mivel a gondnok a kirendelésben foglalt feladatát teljesítette, és részére munkadíj került megállapításra. Három esetben az eljárás jelenleg is folyamatban van.

A gyámhivatal az ingó- és ingatlanvagyonnal rendelkező kiskorúak, gondnokoltak vagyoni érdekvédelmét is folyamatosan ellátja.  2011-ben 4 esetben járult hozzá kiskorúak tulajdonát képező ingatlan elidegenítéséhez, megterheléséhez. A gyámhivatal eljárása során az ítélőképesség birtokában lévő kiskorú gyermekeket az őket érintő vagyoni ügyükben minden esetben személyesen meghallgatta.

Nyilvántartás alapján az ingó- és ingatlantulajdonnal rendelkező kiskorúak, valamint gondnokoltak és azok vagyona 2009-2011. év között a következők szerint alakult:                                  

	
	2009.
	2010.
	2011.

	Ingó- és ingatlantulajdonos kiskorúak
	67
	44
	54

	Ingó- és ingatlantulajdonos gondnokoltak
	  9
	  8
	9

	Gyámhatósági fenntartásos betétállománnyal rendelkező kiskorúak 
	 18
	 12
	14

	Betétben elhelyezett összeg összesen (ezer Ft)
	 8.049 
	 10.904
	14.929

	Gyámhatósági fenntartásos betétállománnyal rendelkező gondnokoltak
	  6
	6
	5

	Betétben elhelyezett összeg összesen (ezer Ft)
	     5.235
	 6.883
	6.629


A nyilvántartás szerint két gondnokolt személynek van gyámhatósági fenntartásos betétkönyvön kívül életbiztosítási kötvénye.

Gyermektartásdíj megelőlegezésének akkor van helye, ha a bíróság a tartásdíjat jogerős határozatában már megállapította és a gyermektartásdíj összegének behajtása átmenetileg lehetetlen, továbbá a gyermeket gondozó szülő nem képes a gyermek részére a szükséges tartást nyújtani, feltéve, hogy a gyermeket gondozó családban az egy főre jutó havi jövedelem nem éri az öregségi nyugdíj legkisebb összegének kétszeresét. 

Az elmúlt évben 8 esetben - 10 gyermeket érintően - indult gyermektartásdíj megelőlegezése iránti eljárás. A megelőlegezett gyermektartásdíj folyósítását öt gyermeket érintően 3 év időtartamra, egy gyermeket érintően 1 év időtartamra, míg 2 gyermeket érintően 2 év időtartam rendelte el a gyámhivatal. Egy esetben, egy gyermeket érintően a gyámhivatal a megelőlegezett gyermektartásdíjat további három év időtartamra továbbfolyósította. Egy esetben azonban a gyermektartásdíj ismételt megelőlegezési iránti kérelmet a gyámhivatal elutasította, mivel a kötelezett gyermektartásdíj fizetési kötelezettségét a jogosult felé közvetlenül teljesítette. 2011. évben megelőlegezett gyermektartásdíj címén összesen 1.303.000,- Ft összeg került kifizetésre. Havonta általában 9 szülő részére folyósított gyermektartásdíjat a gyámhivatal, a megelőlegezett gyermektartásdíjban részesült gyermekek száma havonta általában 8-13 fő.  A bíróság által megállapított és a gyámhivatal által megelőlegezett legalacsonyabb összegű gyermektartásdíj gyermekenként havonta 10.000,- Ft, míg a legmagasabb összeg 15.000,- Ft volt. 

Az elmúlt év során egy esetben – egy gyermeket érintően - került sor a megelőlegezett gyermektartásdíj folyósításának 6 hónapra történő felfüggesztésére, mert a kötelezett gyermektartásdíj fizetési kötelezettségét a felfüggesztés időtartama alatt közvetlenül teljesítette. A felfüggesztést követően a gyámhivatal vizsgálatot folytatott a gyermektartásdíj továbbfolyósítása vagy megszűntetése tárgyában, melyben az eljárás jelenleg is folyamatban van.

A gyermektartásdíj megelőlegezése, felfüggesztése tárgyában hozott határozat egy példányával a gyámhivatal értesíti az illetékes ügyészt, aki vizsgálatot indít a kötelezett szülő ellen gyermektartásdíj fizetési kötelezettség elmulasztása tárgyában. 

A megelőlegezett gyermektartásdíjat a kötelezett a késedelmi kamatokkal együtt köteles az államnak megtéríteni. Így Martfű Város Jegyzője a gyermektartásdíjról, késedelmi kamatáról negyedévente tájékoztatja a kötelezett lakóhelye szerinti jegyzőt a hátralékos összeg, adók módjára történő behajtása végett.

A gyermektartásdíj megelőlegezése nem az önkormányzat költségvetését terheli, mivel az teljes egészében visszaigénylésre kerül.

Az otthonteremtési támogatás célja, hogy az átmeneti vagy tartós nevelésből kikerült fiatal felnőtt lakáshoz jutását, tartós lakhatása megoldását elősegítse, mértéke pedig függ a szakellátásban eltöltött időtartamtól és a fiatal vagyoni helyzetétől. A készpénzvagyonba a fiatal felnőtt árvaellátásából és keresményéből származó megtakarítást nem lehet beszámítani. 2011-ben egy, átmeneti nevelésből kikerült fiatal felnőtt részére 745.738,- Ft összegben állapított meg otthonteremtési támogatást a gyámhivatal. A fiatal felnőtt részére az otthonteremtési támogatás felhasználásának időtartamára a gyámhivatal utógondozót rendelt. Az utógondozó feladata pénzfelhasználási terv elkészítése, valamint az otthonteremtési támogatás felhasználásával való elszámolás. A fiatal felnőtt az otthonteremtési támogatásból családi házat vásárolt. A gyámhivatal az otthonteremtési támogatással megvásárolt ingatlanra 5 év elidegenítési és terhelési tilalmat jegyeztetett be az állam javára.

Az átmeneti vagy tartós nevelés megszűnése után - kivéve, ha a gyermeket örökbe fogadták - a gyámhivatal legalább egy év időtartamra elrendeli a gyermek és a fiatal felnőtt utógondozását feltéve, hogy az utógondozást a fiatal felnőtt maga is kéri. Az utógondozás célja, hogy elősegítse a gyermek, illetve a fiatal felnőtt családi környezetébe való visszailleszkedését, önálló életének megkezdését.

A gyermek utógondozását a gyermek lakóhelye szerinti gyermekjóléti szolgálat, a fiatal felnőtt utógondozását a gyermekotthon, vagy a területi gyermekvédelmi szakszolgálat látja el. Az elmúlt évben utógondozás elrendelésére nem került sor. 

A gyámhivatal a fiatal felnőtt kérelmére, - illetve a gyermek nagykorúságának elérése előtt a gyám javaslatának figyelembevételével - elrendeli az utógondozói ellátást, ha a gyermek, illetve a fiatal felnőtt átmeneti vagy tartós nevelésbe vétele nagykorúvá válásával szűnt meg, és létfenntartását önállóan biztosítani nem tudja, vagy a nappali oktatás munkarendje szerint, vagy felsőfokú iskola nappali tagozatán tanulmányokat folytat, vagy szociális bentlakásos intézménybe felvételét várja. Utógondozói ellátás megállapítására a tavalyi év során nem került sor. 2011. december 31-ei állapot szerint a gyámhivatal 2 utógondozói ellátásban részesülő fiatal felnőttet tart nyilván, közülük egy fő gyermekotthonban, egy fő pedig nevelőszülőnél tartózkodik.

Az örökbefogadás célja az, hogy az örökbefogadó, valamint annak rokonai és az örökbefogadott között családi kapcsolatot létesítsen és elsősorban az olyan kiskorúak családi nevelését biztosítsa, akinek szülei nem élnek, vagy akiket szüleik megfelelően nevelni nem képesek. Örökbefogadó csak az a teljesen cselekvőképes nagykorú személy lehet, aki személyisége és körülményei alapján – a gyámhivatal örökbefogadás előtti eljárása során hozott határozata értelmében – alkalmas a gyermek örökbefogadására.

Az örökbefogadásnak két formája van, nyílt és titkos. Nyílt örökbefogadásra a tavalyi év során nem került sor. Titkos örökbefogadás keretében 2011. évben egy három év alatti, tartós nevelésbe vett gyermek örökbefogadásának engedélyezésére került sor a gyámhivatalnál.

A gyámhivatal 2011-ben egy személy örökbefogadásra való alkalmasságát állapította meg.  

Örökbefogadhatóvá nyilvánítás iránti eljárás a gyermekvédelmi szakszolgálat, a gyermekotthon, a hivatásos gyám és a gyermekjogi képviselő kezdeményezésére, továbbá hivatalból indul. Az örökbefogadhatóvá nyilvánítás indoka az, hogy a szülő gyermekével önhibájából nem tart kapcsolatot és életvitelén, körülményein az átmeneti nevelés megszűntetése érdekében nem változtat, vagy a szülő fél éven át gyermekével semmilyen formában nem tart kapcsolatot. A gyámhivatalnál 2011. évben örökbefogadhatóvá nyilvánítás iránt eljárás nem indult.  

2011-ben nem került sor előzetes házasságkötési engedély megadására.

Társhatóság, bíróság és rendőrség megkeresésére mind a gyámhivatal, mind a jegyzői hatáskörben eljáró ügyintéző környezettanulmányozást végzett, többek között gyermektartásdíj megállapítása, gyermekelhelyezés, gyermekelhelyezés megváltoztatása miatt. Ezenkívül gondnoksági, gyámsági, gyermektartásdíj és gyermekvédelmi gondoskodás ügyében minden esetben az eljáró ügyintézők környezettanulmányt készítenek.

A gyámhatóság a jogszabályban meghatározott mind manuális mind számítógépes nyilvántartásvezetési kötelezettségének eleget tesz.  

A gyámhivatal a hatósági munka során a gyermekek védelméről és a gyámügyi igazgatásról szóló többször módosított 1997. évi XXXI. törvény, a gyámhatóságokról valamint a gyermekvédelmi és gyámügyi eljárásról szóló többször módosított 149/1997. (XI.30.) Korm. rendelet, illetve a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII.23.) Korm. rendelet mellett a közigazgatási hatósági eljárás és szolgáltatás általános szabályairól szóló, módosított 2004. évi CXL. törvény rendelkezései szerint jár el. Az utóbbi törvény alapján 2011. évben határozat kicserélésére két esetben került sor. Eljárás felfüggesztésére két esetben, eljárás megszüntetésére 4 esetben, kérelem érdemi vizsgálat nélkül történő elutasítására 3 esetben, végrehajtási kifogás elutasítására egy esetben került sor.

A jegyzői hatáskörben hozott határozat ellen jogorvoslati eljárás 2011-ben nem volt. A gyámhivatal határozata ellen négy esetben fellebbezés benyújtására került sor, melynek során egy esetben a másodfokú gyámhivatal megváltoztatta az I. fokú gyámhatóság határozatát és a kiszabott eljárási bírság összegét mérsékelte. Egy esetben a fellebbezés nyomán az I. fokú gyámhatóság a határozatát visszavonta, egye esetben a II. fokú gyámhivatal az I. fokú gyámhivatal határozatát helybenhagyta, és egy esetben a fellebbezés elbírálása folyamatban.   

A Jász-Nagykun-Szolnok Megyei Főügyészség a munkaterve alapján Martfű Város Gyámhivatalánál törvényességi vizsgálatot folytatott a gyermektartásdíj megelőlegezése tárgyában 2011. évben indult és jogerősen befejezett ügyekben. A főügyészség megállapította, hogy a hozott határozatok megalapozottak és törvényesek voltak, ügyészi intézkedés megtételére nem került sor. 

2004. március 09. napján a családon belüli erőszakhoz kapcsoló gyermekvédelmi feladatok ellátására együttműködési megállapodást kötött a Szolnoki Rendőrkapitánysággal Martfű Város Jegyzője, illetve a Városi Gyámhivatal. Ezen megállapodás alapján érzékelhető, hogy az érintettek közötti együttműködés jelentősen hatékonyabbá vált.

Beszámolóm következő fejezete városunk bűzmegelőzési feladatait ismerteti.

Tájékoztató Martfű város Bűnmegelőzési feladatairól

Martfű Város Önkormányzata a társadalmi bűnmegelőzés nemzeti stratégiájáról szóló 115/2003. (X.28.) sz. Ogy. Határozatban foglaltaknak megfelelően 2003-ban elkészítette általános koncepcióját, mely alapján alábbi tevékenységeket folytat a városban:

-  Az önkormányzat képviselő-testülete minden év februárjában megtárgyalja a város közbiztonságának helyzetéről készült beszámolókat, melyeket a bűnmegelőzéssel foglalkozó szervek készítenek elő.

· 2011-ben a gyámhivatal vezetője és a polgármesteri hivatal bűnmegelőzéssel foglalkozó munkatársa részt vett a Jász-Nagykun-Szolnok Megyei Kormányhivatal szervezésében megrendezett bűnmegelőzési feladatokról szóló konferencián, melyen az országos rendvédelmi szervek, a minisztérium, valamint a megyében működő rendvédelmi szervek képviseltették magukat. Beszámoltak a megye közbiztonságának helyzetéről, a közös feladatokról és az ifjúságvédelem lehetséges megoldásairól. Ezen a konferencián a szervek közötti feladatok összehangolására került nagy hangsúly.

· A Jász-Nagykun-Szolnok Megyei Rendőrkapitányság szervezésében 2011-ben fórumot tartottak a gyermek- és ifjúságvédelmi felelősök, gyámhatóság, a  gyámhivatalok és polgárőrök részére közös bűnmegelőzési feladatok segítésére.

· A polgármesteri hivatal folyamatosan figyeli a bűnmegelőzéssel kapcsolatos felhívásokat, napi kapcsolatban van a helyi rendvédelmi, valamint az ifjúságvédelmi feladatokat ellátókkal. Részükre pályázati-, oktatási felhívásokat továbbít.

Önkormányzati megoldásra javasolt 
koncepcionális és stratégiai jelentőségű tennivalók

A bűnmegelőzés lehetőségeit mindenekelőtt a fiatalokra, és leginkább a megelőző vagyonvédelemre, valamint a családokra érdemes koncentrálni. Az emberek (különösen a szomszédok és a rokonok, családtagok) egymás iránti figyelmének, segítő szándékának fejlesztése közös ügye a város minden rétegének. Az egyházak, a civil mozgalmak és önkéntes szerveződések különösen sokat tudnak tenni a nemes ügy érdekében.

A közterületek egyre jobban terjedő elektronikus védelme (betörésjelzők és – riasztók), a köztéri kamerák felállítása, képanyagának ellenőrzése és értékelése fontos hozzájárulás lehet a sikeres bűnmegelőzéshez.

A kerékpárút-rendszer kialakításával, lehetővé vált a városon belül és környező települések között történő biztonságos áthaladás, elérés.

Nincs elegendő rendőrjárőr, emiatt a közterületek ellenőrzöttsége, a közterületi jelenlét nem éri el a kívánt szintet. Várhatóan nem lesz több a rendőri létszám, és továbbra sem lesz elegendő költségvetés a rendőrség működtetésére. Ez felveti az önkormányzat rendészeti feladatainak és megoldási lehetőségeinek újragondolását.

A Polgárőrség tevékenysége évről évre fejlődik, és nélkülözhetetlen, mással nem pótolható része a biztonság fenntartásának. 

Martfű oktatási intézményeiben működik a DADA oktatás, Drog, Alkohol, Dohányzás, Aids ellenes megelőzést szolgáló iskolai program. Az agresszió megelőzése, az erőszakmentes kommunikáció megtanítása, a „túlpörgött” gyerekek gyógyszermentes kezelése a közösség egészének védelme szempontjából teljesen újszerű megoldások alkalmazását veti fel. Ésszerű lehet Ifjúsági Kerekasztal működtetése.

A vállalkozókat, civil szervezeteket – megőrizve az eddigi spontán szerveződéseket - be kell vonni a konkrét megelőzési feladatok ellátásába.

Beszámolóm utolsó fejezetében a jövőre vonatkozó javaslatok, és célok meghatározását 

ismertetem.

Jövőre vonatkozó javaslatok, célok meghatározása

a gyermekvédelmi törvény előírásai alapján

A gyermekvédelmi törvény családi típusú nevelésre orientált rendszert alakított ki, amely a preventív és a családba való visszahelyező megoldásokat szabályozza és helyezi előtérbe. A hatósági gyermekvédelmet minden esetben meg kell előznie a rászoruló gyermekekre kiterjedő ellátórendszer működtetése, melynek igénybevétele önkéntes. Garanciális jelentősége van azon gyermeki jog érvényesülésének, miszerint ne lehessen gyermeket kizárólag anyagi okból a családjából kiemelni.

Továbbra is szükséges a jelzőrendszer tagjai közötti összehangolt munka jelenlegi színvonalának megtartása, az ellátórendszer hatékonyságának növelése, a gyermekek mindenek felett álló érdekeinek szem előtt tartása. 

A gyámhatóság szakmai munkáját segíti a hatályos CD-jogtár, a tárgyi feltételek megfelelően biztosítottak.

Összességében megállapítható, hogy a gyámhatósági tevékenység összetett, sokrétű, egyedileg elbírálandó ügyek összessége. A határozatok meghozatala körültekintést igényel, és e területen dolgozó ügyintézőknek a házasságról, a családról és a gyámságról szóló 1952. évi IV. törvény, a Magyar Köztársaság Polgári Törvénykönyvéről szóló 1959. évi IV. törvény, a közigazgatási hatósági eljárás és szolgáltatás általános szabályairól szóló 2004. évi CXL. törvény, a gyermekek védelméről és a gyámügyi igazgatásról szóló többször módosított 1997. évi XXXI. törvény, a gyámhatóságokról valamint a gyermekvédelmi és gyámügyi eljárásról szóló többször módosított 149/1997. (XI.30.) Korm. rendelet, illetve a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII.23.) Korm. rendelet által meghatározott előírásokat maximálisan figyelembe kell venniük, hiszen döntéseik gyermekek, családok életét befolyásolják. 

A SZOCIÁLIS ELLÁTÁSOKRÓL

Martfűn a szociális ellátások biztosítását a polgármesteri hivatal Művelődési és Szociális Irodája látja el. Az iroda 2011. július 1-jétől dolgozik a jelenlegi létszámmal és munkakörrel.

A feladatok megfelelő szintű ellátása érdekében  3 fő ügyintéző és 1 fő irodavezető, aki ügyintézői feladatokat is ellát, megfeszített munkát végez. A három ügyintézőből egy a szociális ügyintézés mellett még gyámhivatali feladatokat is ellát. Az  elmúlt év december 31-ig egy közfoglalkoztatott munkatárs segítette az  adminisztratív munkát. Az iroda ügyiratforgalma igen jelentős számú volt. 
Az iroda munkatársai a  szociális igazgatásról és szociális ellátásokról szóló 1993. évi III. törvény és annak végrehajtására alkotott 63/2006. ( III. 27.) Kormányrendelet alapján, valamint a gyermekvédelmi szociális ellátásokról szóló helyi rendeletben szabályozottak szerint  dolgoznak.

Ellátási formák: 

I. Szociális rászorultságtól függő pénzbeli ellátások:

- Időskorúak járadéka: a megélhetést biztosító jövedelemmel nem rendelkező időskorú személyek részére nyújtott támogatást. 

Városunkban 2011. évben nem részesült ebben az ellátási formában  és nem igényelt egy személy sem időskorúak járadékát.

- Aktív korúak ellátása : Az aktív korúak ellátása a hátrányos munkaerő-piaci helyzetű aktív korú személyek és családjuk részére nyújtott támogatás. 

Rendszeres szociális segélyben részesül, aki kora (55. év feletti), vagy egészségi állapota miatt nem alkalmas munkavégzésre, vagy olyan 14. év alatti személy eltartásáról gondoskodik, akinek az elhelyezése napközbeni ellátást biztosító intézményben nem biztosított.  
2011 évben egészségkárosodott aktív korúak megállapításával kapcsolatos eljárás 3 estben indult.

55 év feletti ellátott 27  személy volt.

Foglalkoztatást helyettesítő támogatásban  280 főt tartottunk nyilván. 
2011-ben az aktív korúak  támogatással kapcsolatosan 576 esetben   indult új eljárás és 1284 esetben történt intézkedés a támogatás szüneteltetésére,  megszüntetésére, ismételt megállapításra. Ez az igen jelentős ügyiratszám azt is jelenti, hogy 2011- ben az ellátotti kör többször is lehetőséget kapott a közfoglalkoztatásba való részvételre, valamint egyre nagyobb létszámot érintett.
- Lakásfenntartási támogatás : a szociálisan rászorult személyeknek, családoknak az 

általuk lakott lakás fenntartásával kapcsolatos rendszeres kiadásaik viseléséhez nyújtott hozzájárulás. A támogatás egy év időtartamra kerül megállapításra. 2011 szeptember 1. napjától módosult a szociális törvény lakásfenntartásra vonatkozó szabályozása. Nagymértékben emelkedett a figyelembe vehető jövedelemhatár, ami lehetővé tette hogy azok a martfűn élők akik eddig nem tudták igénybe venni a támogatást,  azoknak 2011 szeptemberétől már megállapítható volt  is ez a támogatási forma. 

      2011-ben lakásfenntartási támogatással kapcsolatos intézkedés 560 esetben történt.

- Ápolási díj: a tartósan gondozásra szoruló személy otthoni ápolását ellátó nagykorú

 hozzátartozó részére biztosított anyagi hozzájárulás. Ápolási díjra jogosult az a 

 hozzátartozó aki súlyosan fogyatékos vagy tartósan beteg 18 év alatti személy gondozását,

 ápolását végzi.  Ebben az ellátási formában  24  fő kapott ápolási díjat. A helyi rendelet szabályozza a 18 életévét betöltött tartósan beteg gondozását, ápolását végző hozzátartozó részére megállapított  ápolási   díj megállapításának feltételeit.

2011-ben méltányossági ápolási díjban   16  fő részesült .

Ápolási díj megállapítására, felülvizsgálatára,  megszűntetésére és egyéb intézkedésre irányuló eljárás 108 estben történt. 

- Átmeneti segély: a létfenntartást veszélyeztető rendkívüli élethelyzetbe került személyek támogatása, melynek megállapítását  a helyi rendeletben foglaltak szerint készíti elő az ügyintéző.

Az átmeneti segélyt kérő személyek köre igen változó. A támogatottak leggyakrabban

betegség,  kórházi ápolás miatt, magas gyógyszerköltség, valamint közüzemi díj tartozásra,

téli tüzelő  beszerzésére hivatkozva nyújtják be kérelmüket, de gyakran napi megélhetési gondjaik miatt fordulnak segélyért. 
Átmeneti segélyt 2011 évben 585   esetben állapított meg az önkormányzat. Több kérelmező  két vagy több alkalommal is részesült támogatásban.  
- Temetési segély: megállapításának feltételeit az önkormányzat helyi rendeletben

szabályozza. Annak a hozzátartozónak nyújtható temetési segély aki az elhunyt eltemettetéséről gondoskodott és a jövedelme vagy a család jövedelme nem haladja meg a nyugdíj minimum kétszeresét. 2011-ben 14 esetben kapott hozzátartozó  temetési segélyt.

II. Természetben nyújtott szociális ellátások:

- Köztemetés:  köztemetést kell elrendelni ha az elhunyt személynek nincs, vagy nem fellelhető az eltemettetésre köteles személy, vagy nem gondoskodik az eltemettetésről.

Az eljárás több esetben nem Martfűn élő  hozzátartozó/k megkeresésével jár, ami az eljárást bonyolítja. A köztemetés költségét hagyatéki teherként kell bejegyeztetni, vagy meg kell téríttetni az eltemettetésre köteles személlyel. Előfordult, hogy martfűi személy köztemetéséről Szolnok város  önkormányzata gondoskodott, ebben az esetben az önkormányzatunk megtérítette a szolnoki köztemetés költségét, mely hagyatéki teherből megtérült. A megtérítés elengedésére lehetőség van az elengedés  feltételeit a helyi rendelet határozza meg.

2011.  évben 4 köztemetés volt.

-  Közgyógyellátás:

Közgyógyellátásra a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított hozzájárulás. A szociális törvény által meghatározott közgyógyellátásra jogosultak / alanyi közgyógy / mellett az   önkormányzati rendeletben foglaltak  méltányossági közgyógyellátásra  jogosultak körét határozza meg.  Közgyógyellátással kapcsolatos ügyintézés 198 esetben került sor.  .

-  Egészségügyi szolgáltatásra való jogosultság: A jegyző annak a személynek állapítja meg a szociális rászorultságát,

- akinek családjában az egy főre jutó havi jövedelem összege az öregségi nyugdíj mindenkori legkisebb összegének 120%-át,

- aki egyedül élő és jövedelme az öregségi mindenkori legkisebb összegének 150%-át nem haladja meg és családjának vagyona nincs.

A szociális rászorultság igazolásáról a jegyző hatósági bizonyítványt állít ki. A bizonyítvány hatályossága 1 év.

A szociálisan rászorult személyekről a jegyző bejelentési kötelezettséget teljesít az egészségbiztosítási szerv felé.

2011. évben   117 esetben történt intézkedés  szociális rászorultság alapján egészségügyi szolgáltatásra való jogosultsággal kapcsolatban. 

- Adósságkezelési szolgáltatás: 
Az adósságkezelési szolgáltatás a szociálisan rászorult személyek részére nyújtott lakhatást segítő ellátás. A települési önkormányzat határozatában megjelölt időponttól adósságkezelési szolgáltatásban részesítheti azt a családot, vagy személyt akinek

· adóssága meghaladja az 50.000.-Ft-ot és akinek az önkormányzat rendeletében meghatározott adósságok valamelyikénél fennálló tartozása legalább 6 havi, vagy

· közüzemi díjtartozása miatt a szolgáltatást kikapcsolták, továbbá

· akinek háztartásában az egy főre jutó havi jövedelem nem haladja meg az önkormányzat rendeletében meghatározott összeghatárt, valamint

· aki a településen elismert minimális lakásnagyságot és minőséget meg nem haladó lakásban lakik, feltéve, hogy vállalja az adósság és a települési önkormányzat által megállapított adósságcsökkentési támogatás különbözetének a megfizetését, továbbá az adósságkezelési tanácsadáson való részvételt.

Az adósságcsökkentési támogatás mértéke nem haladhatja meg az adósságkezelés körébe bevont adósság 75%-át és összege legfeljebb 300000.-Ft, lakáscélú kölcsönszerződés esetén legfeljebb 600000.-Ft lehet.

A támogatás egy összegben vagy havi részletekben nyújtható. 

Adósságkezelési szolgáltatással kapcsolatos ügyintézés jelentős volt.  2011-ben  139 esetben indult eljárás. Megállapítható, hogy több kérelmező már a korábbi években is részesült adósságkezelési szolgáltatásban. Ezen kérelmezők zöme a TESZ-nél felhalmozódott lakbérhátralék kiegyenlítéséhez kérte a támogatást. 2012. évben a jogszabályi szigorítások miatt  várhatóan kevesebb lesz a kérelmezők száma, mivel az adósságkezelési szolgáltatás lezárásától számított két éven belül nem  részesülhet adósságkezelési szolgáltatásban, valamint az akinek együttműködés hiányában kellett megszüntetni az adósságkezelési szolgáltatását,  annak 4 éven belül ismételten nem állapítható meg a támogatás. 

Támogatások,  amelyek  megállapításához szükséges előkészítő munkát a Művelődési és Szociális Iroda végzi.   

- Szociális ösztöndíj: Annak a szociálisan rászoruló martfűi középiskolásnak és felsőfokú nappali oktatásban részt vevőnek  állapítható meg aki  a helyi rendeletben szabályozott feltételeknek megfelel. Középiskolai  tanulónak egy tanulmányi évre, felsőfokú oktatásban részt vevőnek félévre állapítható meg a szociális ösztöndíj. 2011-ben szociális ösztöndíjban  50 fő részesült. 
- Bursa Hungarica ösztöndíj: A felsőfokú önkormányzati ösztöndíj pályázatban a martfűi állandó lakcímmel rendelkező szociálisan rászoruló felsőfokú tanulmányokat folytató fiatalok vehetnek részt. A  pályázat évente biztosít támogatást azoknak,  akik a helyi rendelet szerinti szabályozás alapján erre jogosultak.  Bursa Hungarica ösztöndíj pályázathoz 2009 óta csatlakozik az önkormányzat. 2011 évi támogatottak 10 hónapon keresztül 2500.-Ft önkormányzati támogatást kapnak, amelyet a megyei önkormányzat kiegészíthet. A két önkormányzati támogatás összegét  a pályázatkezelő ugyanolyan mértékben kiegészíti.  Az elmúlt év során 40 fiatal tanulmányait tudtuk támogatni.

- Súlyos mozgáskorlátozottak közlekedési támogatása: A Művelődési és Szociális Iroda végzi  a súlyos mozgáskorlátozottak közlekedési támogatásának megállapítását, mely a 102/2011.(VI.29.) Korm. rendelet  alapján  kerül megállapításra.  

A súlyos mozgáskorlátozottakra vonatkozóan 2011 évben 43 esetben került sor intézkedésre. 

- Rendkívüli gyermekvédelmi támogatás : 

Elsősorban azok a gyermekes családok támogatása,  akik olyan élethelyzetbe kerültek, hogy létfenntartásuk veszélyeztetetté vált.
Rendkívüli gyermekvédelmi támogatás iránti kérelmet az elmúlt évben 205 esetben nyújtottak be. A támogatás természetben is nyújtható. 2011 évben természetben nyújtott támogatás  a gyermekek étkezési térítési díjának, valamint kollégiumi térítési díjának  kiegyenlítésére irányult. 

- Személyes gondoskodás- étkeztetés, házi segítségnyújtás: Az önkormányzat a martfűi Gondoskodás Háza Nonprofit Kft-vel kötött szerződés alapján szociális étkezést és házi segítségnyújtást biztosít  a rászorulók számára. A szolgáltató által nyújtott  étkezés és házi segítségnyújtás megállapításával kapcsolatos ügyintézés 2011 évben 78 esetben történt. 2011-ben 144 fő étkeztetett közül  64 fő kiszállítással vette igénybe a szolgáltatást,  valamint heti átlagban 10 fő igényelte a házi segítségnyújtást. Az önkormányzat egészségügyi és szociális bizottságához térítési díjkedvezmény iránti kérelemmel élhetnek azok akiknek a díj megfizetése jelentős terhet jelent. A tavalyi évben 18 ellátott fordult  ilyen irányú kérelemmel a bizottsághoz, mely alapján  50-100%-ban térítési díjkedvezményben részesültek.  

Tisztelt Képviselő-testület !

A fentiekből látható, hogy a gyermekvédelmi és gyermekjóléti feladatok ellátása a gyámhatóság és a jelzőrendszer közötti összehangolt és lelkiismeretes munkát igényel.  

Kérem az előterjesztés megvitatását, a gyermekvédelmi és szociális munka értékelését. 

                                                                                            Balogh  Edit                                                      
                                                                                         címzetes főjegyző                                                    

· Donkó Ágnes Zsanett József Attila Általános Iskola  gyermek- és ifjúságvédelmi felelős

· Kissné Széll Anikó Damjanich János Gimnázium, Szakképző Iskola, Kollégium gyermek- és ifjúságvédelmi felelős

